Fakta-Fakta Menarik Mengenai Filem Raja Bersiong

Gambar ialah seniman Malik Sutan Muda, Ghazali Sumantri & Udo Omar di dalam set pengambaran filem Epik – RAJA BERSIONG (1968). Filem Ini adalah buah tangan dari Perdana Menteri Malaysia iaitu YM Tunku Abd.Rahman Putra Al-Hajj.

Filem ini merupakan idea asal Tunku dan skripnya juga ditulis oleh beliau. Menurut Pengarah – Jamil Sulong, Tunku sendiri telah mengeluarkan kos pengambaran sebanyak RM750 ribu ringgit bagi menzahirkan semangat dan kecintaan beliau terhadap sejarah negeri Kedah. Raja Bersiong merupakan kisah Raja yang zalim memerintah Kerajaan Kedah Tua di Lembah Bujang – Raja Ong Maha Perita Deria. Sebahagian besar penggambaran filem ini dibuat di sekitar studio Jalan Ampas, kawasan hutan dan bukit-bukit serta gajah di sekitar Negeri Kedah.

10 fakta menarik tentang filem ini;

1. Julung-julung kali menggunakan pelakon luar, iaitu penari kebudayaan Diraja Thailand. – Thai Fine Arts Department, Bangkok.

2. Beratus-ratus Askar Melayu itu diambil memegang watak sebagai askar-askar Siam yang berperang dengan orang-orang Kedah dipimpin oleh Brigadier Jen.Dato’ Syed Mohammad Al- Saggoff.

3. Filem Raja Bersiong yang dibuat dalam bentuk filem warna Eastmancolor ( Filem ketiga selepas Filem Hang Tuah, 1955 dan Ribut, 1956) diterbitkan oleh Malay Film Producations, milik Shaw Brothers di Singapura.

4. Menggunakan khidmat 3 orang pakar teknik dari Jepun:Pengarah bersama – Tokujiro YamazakiJurukamera – Ryoichi AranoPakar Warna & Cahaya – Tokio Matsushita

5. Skrip filem ini mengambil masa yang panjang iaitu kerana kesibukan Tunku sebagai Perdana Menteri. Manakala pengambaran mengambil masa selama 4 bulan.

6. Walaupun Jamil Sulong sebagai Pengarah Rasmi Filem ini, namun Pengarah Yamazaki dari Jepun terlibat secara langsung, kecuali babak yang melibatkan adat orang Melayu diarahkan oleh Jamil Sulong.

7. Penggambaran hari pertama dibuat di dalam studio, MFP berupa sebuah set Istana Raja Kalha yang luas dan hebat.

8.Sebuah kota dibina di Pasir Panjang, Singapura yang menggunakan khidmat anggota tentera Malaysia.

9. Hampir kesemua pelakon dari Malay Film Productions mengambil bahagian di dalam filem ini.

10. Ini merupakan Filem Terakhir keluaran Shaw Brothers di Singapura. Walaupun Tunku melaburkan kos pengambaran yang tinggi, namun filem ini tidak mendapat sambutan dari penonton dan akhirnya gagal menyelamatkan studio tersebut dari ditutup buat selama-lamanya.

RUJUKAN:Kaca Permata, Memoir Seorang Pengarah Jamil Sulong.Majallah Filem, Bil 80..Kelab Filem & Muzik Melayu Klasik.


Big Five Malaysian Metalcore

Mereka adalah The Big Five of Metalcore di Malaysia. Sedar atau tidak, band-band metalcore yang rancak merajai pentas underground beberapa tahun lalu telah mengubah sedikit-sebanyak wajah scene metal di Malaysia. Peminat-peminat muzik di luar Malaysia contohnya negara-negara jiran kita mula memberi perhatian terhadap band-band metal ini. Meskipun genre metalcore tidaklah dianggap terlalu metal bagi sesetengah pihak, namun mereka bukan anak-anak kecil yang boleh dipandang enteng.

INCARNATION

Mereka merupakan antara band metalcore terawal di Malaysia. Seawal 2008 lagi mereka telah mengeluarkan album, “Stainless Perfect Murder” sedangkan masa tu belum masuk era ‘core’  di zaman gemilang lagi. Ini menunjukkan diorang dah main muzik ni tanpa terpengaruh dengan trend. Muzik metalcore mereka lebih serius, lebih kepada sound metalcore seperti Killswicth Engage atau melodic metal macam Soilwork. Lebih berjiwa metal dan tidak terikut-ikut dengan generasi metalcore baru yang menguasai scene waktu itu.

Showmanship yang matang dan bertenaga berjaya menarik perhatian crowd. Bukan saja budak-budak yang kaki moshing malah brader-brader metalhead kaki headbang pun suka dengan band ni. Mereka juga pernah menjadi opening bagi band-band international yang bertandang ke Malaysia. Stanless Perfect Murder dan Killer Persistence adalah dua material band ini yang perlu anda genggami. Dahsyat, padu dan garang.

Band dari utara (Kedah) ni kini dibarisi line up Vocal – Anep, Lead Guitar – Areef, Rhythm Guitar – Najmi, Bass – Udey dan Drum – Arab. Mereka sudah beberapa kali tukar line up. Semoga lepas ni mereka akan dapat membawa band ni ke pucak kegemilangan sekali lagi.

CASSANDRA

Cassandra adalah sebuah band metalcore yang sudah lama terbentuk, iaitu sekitar tahun 2002 dan berasal dari Subang Jaya. Line up band ni terdiri daripada ahli-ahli band yang sudah berpecah dan akhirnya membentuk Cassandra.

Nama mereka lebih sinonim dengan scene hardcore meskipun dari segi muzikalnya diorang agak pekat dengan elemen metalcore atau heavy metal secara amnya. Attitude mereka bagaimanapun lebih kepada spirit dan prinsip-prinsip hardcore. Nama Cassandra sendiri diambil dari sebuah mitos dunia Greek yang menggambarkan kelembutan dari zahirnya tapi memiliki spirit yang gelap. Itu yang cuba digambarkan secara fizikal oleh band ini. Namanya saja yang cantik, Cassandra tetapi muziknya padu dengan riff-riff berat gitar yang kompleks.

Set Eyes On Paradise adalah studio album yang memperkenalkan band ni kepada scene underground. Mereka pernah mendapat peluang menjadi opening buat band international, The Ghost Inside. Malah mereka pernah berpeluang beraksi di pentas metal gergasi Hammersonic (yang jugak pernah dikuasai pentas ini oleh Massacre Conspiracy) membuatkan nama mereka bukanlah kecil anak dalam dunia hardcore dan metal.

THE PADANGS

Sebuah band metal sensasi yang amat digilai muda-mudi sampai ke saat ini. Konsep metalcore yang dibawa sangat trendy dengan lagu-lagu yang konsepnya agak catchy dan mudah diminati ramai. Agak colourful dan sesuai menjadi lambangan tentang scene ‘core’ yang pernah menguasai scene underground sekitar 2009-2015 dulu.

Mereka sering dijadikan rujukan muzik dan fesyen oleh kebanyakan band-band baru yang sedang meningkat naik mahupun band yang masih dalam proses penubuhan. Ini kerana pakej yang ada pada mereka yang mudah dinikmati. Punyai rupa, fizikal dan gaya yang in trend serta muzikal yang energetic memudahkan mereka diminati ramai.

Band yang kini terdiri daripada line up Jo – Vocals, Ridt – Guitar, Oli- Bass, Syakir – Drums dan Epul – Keyboard sudah pun tertubuh sejak 2007 dan aktif sekitar 2009 lagi ini pernah menjadi opening act bagi konsert Sleeping With Sirens dan Pierce The Veil beberapa tahun lepas jugak beberapa nama besar lain band antarabangsa yang berkunjung ke Malaysia.

Mereka pernah menerbitkan album pada 2012, Waste No Time yang menghimpunkan bahan-bahan popular diorang macam Party Till You’re Dead, Rise dan Waste No Time.

BLACK TERRITORY

Sebuah nama besar dalam metalcore yang kian dilupakan. Tak tahu di mana silapnya, tetapi kemuncak kegemilangan nama ini adalah ketika mereka bersama dalam line up original. Vokalisnya, Man benar-benar punya aura ala Randy Blythe. Dengan vocal yang mantap dan showmanship yang padu, Man telah membawa Black Territory jauh ke hadapan.

Tetapi bukanlah itu saja faktornya band ini gah. Juga kerana barisan musician yang hebat diketuai oleh bro Ayed Joe mencipta satu arrangement lagu yang sedap, padat dan menghiburkan. Dengarkan saja studio album This Is Black Territory. Lagu-lagu macam Black Territory, In Cries dan It’s So Hard sangat sedap didengar dan mudah untuk crowd ikut serta menyanyi bersama.

Mereka pernah jadi opening untuk show band-band hardcore dan metal besar yang datang menjengah ke negara kita macam Parkway Drive, Misery Signal, Carphatian, No Turning Back dan banyak lagi sepanjang karier diorang.

MASSACRE CONSPIRACY

Merekalah ‘King’ dalam scene metalcore. Sejak 2008, banyak band silih berganti, satu pun tak berjaya mencapai sukses seperti yang dikecapi band ini. Bermula dengan single Start Looking Toward the Sky, Massacre Conspiracy mara ke hadapan menjadi sebuah band yang makin hari makin besar. Meskipun awalnya mereka dibayangi kelibat Bring Me The Horizon, yang menampakkan seolah-olah sama level dengan band lain yang memakai imej emo dan nyanyi-nyanyi scremo untuk nampak cool. Ohh.. silaplah, mereka lebih dari itu.

Muzik mereka biarpun nampak happening, tapi sebenarnya corak gitarnya lebih terpengaruh dengan band-band Swedish melodic metal. Band ini banyak bercampur dengan kelompok metal ‘matang’, membuatkan kewujudan mereka agak dihargai berbanding rakan-rakan metalcore diorang yang lain.

Bukan setakat berbekalkan rupa, mereka membuktikan muzik mereka di tahap tinggi. Menjadi juara beberapa pertandingan Battle of the Bands, menjadi headliner bagi konsert besar macam Rock The World, menjadi opening band-band international dan banyak lagi kejayaan lain yang boleh dibanggakan. Mereka sudah berdiri di atas pentas festival metal rasaksa Hammersonic di Indonesia dan kemuncak penghormatan yang diberikan pada mereka apabila menjadi opening act untuk konsert Megadeth di Malaysia Mei lalu. Hari ni, kalau anda buat list band metal terbaik di Malaysia, anda tidak boleh mengecualikan nama Massacre Conspiracy.

Kredit bersama: Hentak Kepala


Kimi No Na Wa – Analogi Cinta, Jodoh Dan Pertemuan Melalui Mitos, Keagamaan Dan Sains

“Aku sentiasa mencari sesuatu, seseorang. Perasaan ini sudah lama menghantuiku. Ku kira, ianya bermula pada hari itu.. Hari itu, ketika bintang menjatuh, bagaikan satu babak dari mimpi. Persis suatu pemandangan yang indah.” – Mitsuha Miyamizu & Taki Tachibana

Kimi no Na Wa adalah sebuah filem animasi Jepun bergenre romantik fantasi arahan Makoto Shinkai yang ditayangkan pada tahun 2016. Filem ini telah mendominasi box office di Jepun selama 10 minggu. Hanya dalam masa 3 hari penayangan, filem animasi ini telah meraih ¥1,28 juta dengan jumlah penonton mencapai 960.000 orang. Kimi no Na Wa telah merangkul tempat kedua dalam carta filem domestik Jepun, di belakang filem pemenang Oscar Spirited Away. Filem ini telah menjadi filem anime karya Hayao Miyazaki pertama yang berjaya menembus pendapatan 10 juta yen.

Kimi no Na Wa bermaksud “Nama Mu” “Your Name” mengisahkan tentang seorang gadis sekolah di sebuah kampung di Jepun dan seorang jejaka sekolah di bandar yang saling bertukar tubuh dan berkomunikasi di antara satu sama lain. Berdurasi dengan hanya 107 minit, filem ini telah disaratkan dengan pelbagai filosofi, ideologi, teori-teori saintifik serta dikaitkan dengan kepercayaan agama yang menjadikan filem ini satu “masterpiece” daripada penulis Makoto Shinkai .

Roh, Intuisi dan Jodoh.

“Aku tidak pasti apakah aku mencari seseorang atau sesuatu tempat, atau aku hanya mencari pekerjaan.”

-Taki Tachibana

Intuisi adalah satu istilah untuk kemampuan memahami sesuatu tanpa melalui pertimbangan rasional mahupun intelektual. Seolah pemahaman itu datang dengan sendirinya di luar kesedaran manusia. Setiap manusia mempunyai intuisi yang menjadi sebahagian dari komponen roh dan tubuh manusia. Intuisi, yang menjadikan manusia seringkali mengalami keadaan di mana seolah-olah mengetahui sesuatu perkara atau pernah pengalami keadaan sesuatu – deja vu.

Filem Kimi no Na Wa dimulakan dengan dialog Taki Tachibana dan Mitsuha Miyamizu yang telah dewasa dan berada di Tokyo merasakan diri mereka seolah-olah mencari sesuatu yang tidak dipastikan apa, siapa atau di mana. Segala memori mengenainya tidak ada di dalam fikiran kecuali hanyalah suatu perasaan yang meruntun di hati, perasaan bahawa mereka mencari sesuatu.

Kemudian cerita beralih bagaimana ketika remaja mereka saling bertukar tubuh, bertukar-tukar informasi melalui nota dan sering bergaduh. Sehingga di akhirnya Taki mendapati bahawa dia sedang berkomunikasi dengan seseorang yang telah meninggal dalam satu tragedi di Itomori, 3 tahun lalu. Kisahnya berlanjutan tentang bagaimana akhirnya kampung Itomori berjaya diselamatkan dan takdir telah berubah. Dengan berubahnya takdir itu, Taki yang  sedar pada jalur masa dimana peristiwa komet jatuh itu tidak pernah berlaku telah hilang memorinya tentang peristiwa itu, kerana dengan berubahnya sejarah itu kini peristiwa itu telah tiada di alam fikirannya. Yang tinggal hanyalah suatu perasaan yang meruntun di dalam hatinya.

Perasaan bahawa pernah terjadi sesuatu, dengan seseorang, di suatu tempat, pada suatu masa.

“Taki, Taki.. Tidakkah kamu mengenaliku? Namaku Mitsuha!”

Akhirnya  Taki Tachibana dan Mitsuha Miyamizu yang telah dewasa bertemu di Tokyo, dan merasakan mereka mengenali antara satu sama lain, tetapi tidak tahu bila, bagaimana dan di mana. Yang ada hanyalah suatu “perasaan” di dalam hati yang tidak dapat diungkapkan. Di akhirnya, tidak dapat dipastikan adakah peristiwa “merubah takdir Itomori” benar-benar berlaku atau tidak, hanya menjadi sebuah intuisi di dalam roh masing-masing, bahawa Taki dan Mitsuha saling mengenali antara satu sama lain.

Di dalam Islam terdapat berbagai ulama dengan pelbagai tafsiran mengenai intuisi atau disebut sebagai hads (حدس) dalam bahasa Arab. Siháb al Din-al Suhrawadi, dalam bukunya Philosophy Of Illumination (ishraq) mendapati bahawa intuisi adalah pengetahuan yang diperoleh menerusi pencahayaan dan sifatnya sangat mistik. Manakala Ibn Sina mendapati keupayaan mempunyai intuisi sebagai “keupayaan ramalan” dan mengistilahkannya sebagai “pengetahuan yang diperoleh tanpa niat untuk memperolehnya”.

الأَرْوَاحُ جُنُوْدٌ مُجَنَّدَةٌ فَمَا تَعَارَفَ مِنْهَا ائْتَلَفَ وَمَا تَنَاكَرَا مِنْهَا اخْتَلَفَ

“Roh-roh itu seperti tentera yang berhimpun yang saling berhadapan. Apabila mereka saling mengenal (sifatnya, kecenderungannya dan sama-sama sifatnya) maka akan saling bersatu, dan apabila saling berbeza maka akan tercerai-berai.”

Hadits tersebut diriwayatkan oleh Muslim dari Abu Hurairah radhiyallâhu ‘anhu dan diriwayatkan oleh Al-Bukhari no. 3336 secara mu’allaq dari ‘Aisyah radhiyallâhu ‘anha.

Konsep Benang Merah Takdir “Unmei no Akai Ito“

“Barangkali kita tidak akan bertemu.. Tetapi menjadi satu kepastian, jika kita bertemu, kita pasti akan tahu. Bahawa kau-lah yang di dalam-ku dan aku-lah yang di dalam-mu.”

– Mitsuha Miyamizu

Benang Merah Takdir atau “The Red Thread of Fate” juga disebut sebagai Red Thread of Marriage, adalah kepercayaan Asia Timur yang berasal dari legenda Cina. Menurut mitos ini, dewa telah mengikat tali merah yang tidak kelihatan di sekeliling pergelangan kaki mereka yang ditakdirkan untuk bertemu satu sama lain dalam keadaan tertentu atau membantu satu sama lain dengan cara yang tertentu. Dewa yang bertanggungjawab atas “benang merah” ialah Dewa Yuè Xià Lǎorén [月下老人], dewa yang dipercayai bertanggungjawab atas urusan mempertemukan jodoh dan perkahwinan.

Di dalam budaya Jepun dan Korea, jari kelingking setiap orang dipercayai terikat satu benang merah yang tidak kelihatan yang akan mempertemukan dia dengan seseorang yang akan menjadi satu bahagian penting dalam sejarah hidupnya – jodoh. Lagenda ini mempercayai bahawa arteri Ulnar di dalam hati bersambung dengan jari kelingking, dan menelusuri terus ke alam ghaib dan berakhir di hati seseorang yang lain.

Filem Kimi no Na Wa mengagungkan konsep benang merah dengan begitu hebat sekali baik secara literal mahupun secara metafor. Mitsuha Miyamizu menggunakan tali tenunan berwarna merah yang diikat sebagai pengikat rambutnya, yang mana kemudian diberikan kepada Taki Tachibana dan dijadikan sebagai gelang tangan azimat oleh Taki.

Ketika Taki berhasrat untuk menemui Mitsuha buat kali terakhir, Taki telah meminum Kuchikamisake yang ditinggalkan Mitsuha di Makam Miyamizu, ketika itu Taki telah jatuh dan mengalami satu gambaran tentang perjalanan hidup Mitsuha sedari lahir. Sepanjang gambaran itu berlangsung, satu benang merah kelihatan terikat pada tangan kanan Taki.

Ketika keduanya berselisih semasa Kataware-Doki (pertembungan dua dunia) bayangan benang merah telah kelihatan terikat di antara keduanya dan kedua mereka menyedari daya tarikan takdir yang mengikat mereka.  Di permulaan filem ini benang merah kelihatan mengelilingi Mitsuha dan Taki sebelum digambarkan jarak yang memisahkan mereka.

Musubi

❝Musubi adalah cara lama memuja Tuhan penjaga setempat. Dunia ini mempunyai maknanya yang mendalam. Mengikat tali tenunan adalah Musubi, menghubungkan orang adalah Musubi, aliran masa adalah Musubi. Ini semua adalah kuasa Tuhan. Tenunan tali yang kita buat adalah seni Tuhan dan melambangkan aliran masa itu sendiri. Ia berkumpul dan terbentuk. Memutar, berselirat, kadang-kadang terurai, terpisah, kemudian bersambung semula di hujungnya. Musubi – Ikatan. Itulah masa❞

– Hitoha Miyamizu, nenek Mitsuha.

Musubi diceritakan oleh nenek Mitsuha ketika mereka berjalan menuju ke makam Miyamizu. Musubi dipetik daripada kepercayaan Shintoisme iaitu Dewa Musubi yang bertanggungjawab untuk mencipta dunia dalam naratif Jepun. Apabila masa berlalu, kanji [産 霊] telah menjadi [結 び] apabila ia mula dikaitkan dengan cinta dan pertemuan [結 び] dibaca sebagai “mengikat” yang bermaksud Dewa Pertemuan yang menghubungkan jiwa-jiwa melalui benang merah takdir. Musubi adalah suatu semangat penciptaan dan kejadian. Ia adalah keseluruhan proses penciptaan di mana setiap orang dilahirkan, membesar, dan mengalami perubahan.

Taki dan Mitsuha, berhubung dari dua dunia yang berbeza jalur masanya. Mereka bertemu, berkomunikasi, sehingga membawa kepada peristiwa yang merubah sejarah tragedi Itomori. Peristiwa ini telah menjadikan jalur masa keduanya yang berbeza telah bertemu di hujung. Dua dunia akhirnya bersatu, bagaikan ikatan tali tenunan yang diajarkan oleh nenek Mitsuha. Walau bagaimana ia berpintal dan berselirat malah berpisah di tengahnya, tetapi tetap bertemu dihujungnya. Melambangkan masa – ikatan – Benang Merah Takdir –

Merubah Takdir, Pengembaraan Masa dan Multiverse.

“Jalur masa kami tidak sama. Tetapi jika masa itu benar-benar boleh berpatah balik, berikan daku satu peluang terakhir!”

– Taki

Pengembaraan masa – bergerak dari satu titik masa ke titik yang lain – telah menjadi satu topik yang berdekad lamanya diperdebat di dalam sains. Di dalam satu babak di mana Mitsuha berbual dengan Tessie, Tessie bersenda dengannya dengan mengatakan bahawa Mitsuha telah berhubung dengan dirinya di Everett multiverse. Apakah itu Everett

Dalam kebanyakan filem-filem atau rancangan yang menggunakan konsep pengembaraan masa, kita dibentangkan dengan konsep Grandfather Paradox. Walau bagaimanapun, filem Kimi no Na Wa telah menggunakan tafsiran yang merupakan hipotesis yang dibuat oleh ahli fizik kuantum Hugh Everett. Konsep ini menegaskan bahawa kita hidup di multiverse di mana garis masa sentiasa berpisah dan mewujudkan dunia yang berasingan dan masing-masing dialami oleh kita dalam versi yang

Ini selaras dengan kepercayaan agama Shinto di Jepun yang percaya bahawa dunia roh tinggal bersama dengan dunia kehidupan. Roh dapat melakukan perjalanan antara kedua dunia dengan bebas. Seseorang boleh mati tetapi masih berjalan di antara hidup dengan melintasi di antara alam roh dan alam kehidupan. Taki dan Mitsuha bertemu di puncak gunung pada waktu senja yang digelar Kataware-doki, saat di mana sempadan antara dunia kehidupan dan dunia roh menjadi kabur dan roh mampu menembusi ke alam

Tidur dan bermimpi juga mempunyai kaitan dengan konsep ini, dalam kepercayaan agama Shinto roh boleh melakukan perjalanan dan dikatakan bahawa seorang yang terlatih secara rohani (Mitsuha) mampu menghantar jiwa sendiri ke lokasi yang jauh atau jalur masa yang lain. Mitsuha adalah seorang biarawati bagi kuil Miyamizu dan berdarah keturunan penjaga-penjaga makam suci Miyamizu. Kesedaran tentang pengembaraan roh tidak hanya terjadi padanya malah juga kepada ibunya dan neneknya.

❝ Saya juga pernah mengalami mimpi yang aneh ketika saya masih muda. Walaupun sekarang saya lupa tentang kehidupan mimpi itu. Ibumu juga mempunyai pengalaman yang sama. ❞

– Hitoha Miyamizu, nenek Mitsuha.

Mitsuha adalah jiwa yang mengembara ke jalur masa lain untuk mencari cinta sejatinya – Taki yang dihubungkan sejak lahir dengan tali merah dan akhirnya telah  merubah takdir dan menyelamatkan kampungnya. Di sinilah kisah ini kelihatan mengelirukan ramai dan menjadi kritikal, membuka lubang-lubang plot yang banyak.

“Tiga tahun yang lalu, sebelum aku mengenali kamu, kamu telah datang bertemuku!”

– Taki Tachibana

Lima tahun setelah peristiwa merubah takdir Itomori menurut garis masa Taki, dan lapan tahun mengikut garis masa Mitsuha, Taki dan Mitsuha yang telah dewasa bertemu semula di bandar Tokyo. Kini jalur masa keduanya telah berhubung dan diselaraskan. Taki berusia 22 tahun sekarang manakala Mitsuha berusia 25 tahun. Kedua-duanya mempunyai kerinduan, cinta, dan patah hati yang mendalam untuk satu sama lain walaupun masing-masing sudah tiada memori tentang peristiwa-peristiwa yang berlaku di antara mereka. Mereka juga tidak tahu apa atau siapa yang mereka cari. Ini telah berlaku untuk kedua-dua mereka selama bertahun-tahun sejak Itomori diselamatkan. Maka kini jalur masa kembali semula kepada ketika permulaan filem, menjadikan peristiwa saling bertukar tubuh serta mengubah takdir Itomori hanyalah sebuah intuisi yang tidak dapat dipastikan samaada benar berlaku.

Pengembaraan masa yang diceritakan di dalam Kimi no Na Wa adalah lebih kepada dua dunia yang bertembung dan menyatu, secara ilmiah diterangkan sebagai Everett Multiverse, secara keagamaan diterangkan melalui Shinto. Ikatan tali tenunan, menjadi metafor yang sempurna kepada pertembungan dua jalur masa yang menemukan pasangan ini, juga menepati konsep “Unmei no Akai Ito” – Benang Merah Takdir.

Kataware-doki, Interpretasi Dua Dunia

“Kataware-doki sudah hampir tamat..”

– Mitsuha Miyamizu & Taki Tachibana

Pada permulaan filem, Yukari Yukino – cameo dari karya Shinkai, Garden of Words – menyebut waktu senja sebagai “Kataware-doki”. Perkara-perkara pelik dan sukar ditafsir oleh akal sering berlaku semasa senja, di mana alam berada di pertengahan antara siang dan malam. Dan ia berlaku, di dalam Kimi no Na Wa. Taki, yang hidup di Bandar Tokyo pada jalur masa 3 tahun selepas peristiwa Itmori telah bertemu dengan Mitsuha di puncak gunung ketika Kataware-doki.

Jika kita amati cara Yukino menggambarkan senja menggunakan istilah “katawaredoki” kerana ia adalah sebahagian daripada dialek Hida – rantau yang menginspirasikan kampung fiksyen Itomori – dialek, dan bentuk yang betul sebenarnya akan menjadi “kawataredoki” yang kuno. Perkataan ini berkait secara langsung dengan istilah kuno lain yang digunakan untuk fajar / senja iaitu “Tasokaredoki.”. Kanji dan cara membacanya adalah:

Kataware – Doki

Kawataredoki

彼 は 誰 時 → “dia” “adalah” “siapa” “waktu” yang dapat diterjemahkan secara kasar untuk bermaksud “siapakah dia pada waktu ini?” Ini menunjukkan sifat ghaib; apabila sesuatu yang mistik tidak dapat dijelaskan dengan akal. Perkara-perkara aneh dan supernatural kerap berlaku pada waktu ini.

Maka, persoalan kembali semula kepada tajuk filem ini, iaitu:

“Siapakah kamu?”

Te Amat

“Bila temujanji itu sudah tamat, komet akan kelihatan di langit..”

-Mitsuha Miyamizu

Komet Tiamat adalah satu signifikan yang besar di dalam filem Kimi no Na Wa. Di permulaan filem ini kelihatan komet sedang jatuh menerusi beberapa lapis awan di langit, dan akhirnya membedil kampung Itomori, di mana penduduknya sedang mengadakan perayaan.

Etimologi perkataan “Tiamat” memberikan maksud yang besar dalam melambangkan cinta secara harfiah ditulis dalam bintang-bintang. Terdapat sesuatu yang istimewa mengenai cara “Tiamat” ditulis. Di dalam sebutan bahasa Jepun, “Tiamat” boleh dipecahkan kepada empat suku kata iaitu “Ti – Ah – Ma – tte”. Ini adalah bagaimana rata-rata orang Jepun menyebutnya, tetapi bunyinya pasti diucapkan sebagai sebagai “Teh – Ahma -theh”. Di dalam bahasa latin “Te Amat” bermaksud “dia mencintai kamu” atau “he loves you”. Penulis cerita ini, Shinkai telah menggunakan komet sebagai metafor untuk melambangkan cinta yang telah “ditakdirkan”

Kesimpulan

Takdir, adalah tema utama filem animasi ini. Tidak kira apa yang berlaku, takdir yang telah tertulis pasti akan berlaku. Insan yang ditakdirkan bersama pasti akan ditemukan. Persis persilangan benang tenun, walau bagaimana berselirat dan berpisah, tetap saja bertemu di hujungnya. Alam bergerak berlandaskan kecerdasan ilahiyah, dan keajaiban boleh terjadi sesuai dengan kehendak-Nya. Sejak dari azali, manusia telah dibekalkan dengan pengetahuan di dalam rohnya, pengetahuan bagi membezakan kebenaran dan kebatilan, pengetahuan tentang ceritera hidup yang bakal dijalani, pengetahuan tentang siapa yang bakal ditemui, juga pengetahuan tentang jodoh masing- masing. Jodoh yang akan dikenali saat titik pertemuan, walau tidak pernah bertemu – Intuisi.

Filem Kimi no Na Wa telah menjelaskan konsep intuisi dengan begitu baik. Mitos-mitos daripada kepercayaan masyarakat Asia Timur, Sains Spiritual, teori Multiverse serta unsur-unsur keagamaan telah dimuatkan dengan sempurna di dalam filem animasi ini. Malah penggunaan tenunan benang sebagai metafor yang melambangkan kesenian takdir serta jalur masa berbeza yang bertemu di hujungnya, menjadikan filem ini sebagai sebuah karya agung penulis Makoto Shinkai.

Filem hebat ini sesuai untuk ditonton oleh semua lapisan umur dengan minda dan perasaan yang ringan, tanpa berfikir untuk menganalisis secara kritikal. Ia menyampaikan cerita cinta yang merentasi dunia dan masa. Di dalam kehidupan kita mempunyai banyak mimpi, tetapi mimpi mesti dihubungkan dengan tindakan di alam nyata. Ianya mesti ditenun bersama – ibarat ikatan benang tenunan – Musubi.

“Ku ingin kamu tahu.. walau dimana pun kamu berada di dunia ini, aku akan mencarimu!”

– Taki Tachibana

Rujukan:


Mumia Wanita Dinasti Ming Yang Hampir Sempurna

Apabila kebanyakan orang memikirkan tentang mumia, gambaran stereotaip yang sering muncul pastinya budaya Mesir kuno, dan prosedur mumifikasi yang maju melangkaui zaman dengan tujuan untuk mewujudkan jambatan antara hidup dan ma-ti, yang menghasilkan pengawetan ma-yat.

Walaupun kebanyakan mumia yang ditemui hari ini adalah hasil produk dari proses ini, ada beberapa kejadian yang jarang berlaku di mana tubuh mumia bukanlah hasil dari proses pengawetan yang disengajakan, tetapi terhasil dari beberapa bentuk kaedah pemuliharaan secara semula jadi.

Pada tahun 2011, seorang pekerja baik pulih jalan di China menemui sekujur ja-sad wanita yang sangat terpulihara semenjak 700 tahun yang lalu iaitu seusia dengan zaman pemerintahan Dinasti Ming. Penemuan ini menimbulkan banyak pandangan mengenai gaya hidup masyarakat era Dinasti Ming, dan meninggalkan banyak persoalan.

Siapakah wanita ini?  Dan bagaimana ma-yatnya kekal terpulihara selama berabad-abad?

Penemuan mumia China itu amat mengejutkan. Di Taizhou, Provinsi Jiangsu yang terletak di Timur China, pekerja baik pulih jalan raya membersihkan laluan untuk memperluaskan jalan raya. Tugas ini melibatkan kerja-kerja penggalian beberapa kaki ke dalam tanah. Mereka menggali sedalam kira-kira enam kaki di bawah permukaan ketika mereka tersekat oleh satu objek yang besar dan padat.

Mereka dengan pantas menyedari bahawa itu mungkin penemuan yang luar biasa, jadi mereka menghubungi sekumpulan ahli arkeologi dari Muzium Taizhou untuk menggali kawasan tersebut.  Mereka akhirnya memutuskan bahawa objek ini sebenarnya merupakan sebuah makam, dan di dalamnya mereka menemui keranda berlapis tiga.

Setelah membuka keranda utama, para ahli arkeologi melihat terdapat lapisan sutera dan kain linen, dilitupi dengan cecair berwarna coklat. Ketika mereka melihat di sebalik lapisan linen, mereka menemui ja-sad seorang wanita dalam keadaan yang menakjubkan. Ma-yatnya hampir utuh, dari tubuh badan, rambut, kulit, pakaian, hingga ke perhiasannya. Perincian seperti kening dan bulu matanya masih terpelihara dengan sempurna.

Penyelidik masih tidak dapat menentukan dengan pasti berapa usia tepat ja-sadnya. Wanita ini dipercayai hidup pada zaman Dinasti Ming, yang bermula pada tahun 1368 hingga 1644. Ini bermakna mumia wanita ini berpotensi mencapai usia sekitar 700 tahun jika dia hidup pada awal permulaan Dinasti.

Wanita ini mengenakan pakaian tradisional dari era Dinasti Ming, dan dilengkapi dengan beberapa jenis barang perhiasan, termasuk cincin hijau yang sangat cantik. Dari jenis barang perhiasan dan sutera halus yang membalutinya, dipercayai bahawa wanita ini berkemungkinan merupakan kelas masyarakat awam yang berstatus tinggi

Keranda itu juga mengandungi tulang temulang, bahan seramik, penulisan kuno dan beberapa peninggalan lain. Ahli-ahli arkeologi yang mengkaji keranda itu tidak pasti sama ada cecair coklat di dalam keranda itu digunakan dengan sengaja untuk mengawet ma-yat atau mungkinkah ia hanya sekadar air bawah tanah yang merembes masuk ke dalam keranda itu.

Walau bagaimanapun, sebilangan penyelidik telah mendakwa bahawa ma-yat ini mungkin terpulihara kerana dikebumikan di lingkungan persekitaran yang tepat. Sekiranya suhu dan tahap oksigen yang diperlukan dalam air itu tepat, bakteria tidak dapat membiak, dan pereputan dapat diperlahankan atau dihentikan.

Penemuan ini memberi para penyelidik gambaran yang lebih mendalam mengenai adat istiadat Dinasti Ming. Ia memiliki gambaran yang sangat jelas tentang cara pemakaian dan perhiasan yang dipakai rakyat ketika itu, serta beberapa peninggalan yang digunakan pada masa itu. Ini dapat menjawab banyak persoalan mengenai gaya hidup, tradisi, dan aktiviti harian orang-orang dari zaman Dinasti Ming.

Penemuan ini juga membuka banyak persoalan baru mengenai keadaan apa yang menyebabkan pengawetan ekstrim ja-sadnya selama beratus-ratus tahun. Ada juga persoalan tentang siapakah wanita ini, peranan apa yang dimainkannya dalam masyarakat, bagaimana dia meninggal, dan apakah ada mana-mana bahagian yang diawet dengan disengaja.

Oleh kerana sifat penemuan ini agak terpencil, kebanyakan dari segala persoalan ini tidak akan pernah menemui jawapannya, kerana sukar untuk memberikan jawapan seperti itu hanya dengan satu set ja-sad dalam bentuk mumia. Sekiranya penemuan serupa dilakukan di masa hadapan, ia mungkin memberikan maklumat yang diperlukan untuk menjawabnya, dan persoalan lain tentang wanita ini.– mumia yang tak disengajakam.

RUJUKAN:

The Accidental Mummy: the discovery of an impeccably preserved woman from the Ming Dynasty: https://www.ancient-origins.net/ancient-places-asia/accidental-mummy-discovery-impeccably-preserved-woman-ming-dynasty-002202


24 Fakta Menarik Mengenai Harry Potter

1. Nama Voldemort dipercayai diilhamkan daripada frasa dalam Bahasa Perancis yang membawa maksud “menghindar maut” yang mungkin boleh disematkan dengan misi Voldemort mahu mencari cara untuk menewaskan kematian dan hidup selama-selamanya.

2. Watak guru Transfigurasi Professor Minerva McGonagall diambil namanya daripada nama dewi Rom Minerva yang selalu dikaitkan dengan Kebijaksanaanya.

3. Kelas Peramalan di Hogwarts diajarkan oleh Profesor Trelawney. Kebanyakan masa di Hogwarts, ramalan Profesor Trelawney amatlah tidak boleh dipercayai kerana selalu meramalkan kematian Harry yang tidak pernah langsung jadi kenyataan. Tetapi ramalannya juga yang menjadi penyebab Voldemort memburu Harry dan membuh kedua-dua orang tuanya.

Namun tahukah anda bahawa nama nenek kepada Trelawney ialah Cassandra, yang boleh membawa kita kepada kisah dalam mitologi Yunani yang mengisahkan seorang wanita yang bernama Cassandra yang mempunyai kuasa meramal masa depan.

Namun, selepas menolak untuk berkahwin dengan Dewa Appllo, Cassandra kemudiannya disumpah supaya setiap ramalannya tidak boleh dipercayai lagi. Nama pertama Profesor Trelawney itu sendiri pula dari bahasa Yunani yang membawa maksud “tukang tilik atau peramal perempuan”.

4. Narcissa Malfoy adalah seorang yang sangat memandang tinggi darjat ahli sihir berdarah tulen yang mengalir dalam badannya dan selalu menghina ahli sihir berdarah campuran atau dari keturunan Muggle. Ironinya, namanya diilhamkan dari watak Narcissus daripada mitologi Yunani yang menceritakan kepada kita tentang seorang lelaki yang terlalu mencintai dirinya sendiri sehingga mati.

5. “Guru disiplin” yang cukup dibenci oleh setiap pelajar sekolah sihir Hogwarts ialah Argus Filch yang sentiasa ada ketika pelajar-pelajar sekolah tersebut mahu melanggar peraturan. Ironinya, maksud nama Argus itu dikaitkan dengan mitologi Yunani yang menceritakan kepada kita tentang seekor gergasi yang mempunyai 100 mata. Gergasi tersebut juga mempunyai nama pertama Panoptes yang membawa maksud “yang melihat segala-galanya.”

Dalam masa yang sama pula, Filch pula dari Bahasa Inggeris Kuno yang membawa maksud “untuk mencuri sesuatu yang biasanya melibatkan sesuatu yang rendah nilainya.”

6. Profesor kelas Pertahanan Terhadap Ilmu Hitam Harry ketika di tahun ketiganya, Remus Lupin juga mempunyai legenda di sebalik namanya. Kalau kalian membaca sejarah Kota Rom yang dinaikkan di page ini dulu, ianya diasaskan oleh dua orang adik beradik bernama Remus dan Romulus.

Kononnya bahawa kedua-dua beradik ini diabaikan oleh orang tua mereka ketika kecil di dalam hutan sebelum ditemui oleh sekumpulan serigala lalu serigala itu menjaga mereka. Dalam masa yang sama, nama Lupin pula diambil daripada bahasa latin yang mempunyai maksud yang berkaitan dengan serigala.

Menariknya, Profesor Remus Lupin dalam novel Harry Potter merupakan seorang serigala jadian.

12. Sirius Black, ayah angkat Harry Potter seperti mana yang diketahui oleh kita semua merupakan seorang animagus yang mampu menukarkan dirinya menjadi anjing. Nama Sirius itu pula diambil sempena dengan nama bintang paling terang di dada angkasa kalau dilihat dari planet bumi kita. Tetapi bintang itu juga mempunyai nama lain iaitu Bintang Anjing.

13. Profesor Dumbledore, seorang pengetua terbaik yang pernah Hogwart miliki mempunyai seorang adik beradik bernama Ariana yang kononnya namanya diambil dari sebuah watak dalam mitologi Yunani bernama Ariadne. Dalam mitologi tersebut, Ariadne adalah orang yang menunjukkan jalan kepada Theseus untuk keluar dari pagar sesat selepas membunuh seekor raksana bernama Minotaur – lembu berbadan manusia dan selalu membawa kapak besar. Perkara yang sama juga berlaku kepada Ariana yang di mana potretnya berperanan besar menunjukkan jalan rahsia ke Hogwart untuk Harry, Ron dan Hermione bagi mencari hocrux Voldemort yang tersimpan di salah satu tempat dalam sekolah sihir purba itu.

14. Salah seorang daripada watak jahat dalam novel Harry Potter ialah Fenrir Greyback, seekor serigala jadian yang telah menggigit Bill Weasley. Nama Fenrir itu pula diambil dari mitologi Norse tentang seekor serigala jadian yang sangat ganas.

15. Tiada watak yang lebih pelik daripada Xenophilius Lovegood dan Luna. Mereka meminati perkara-perkara yang tak amuk akal yang berlaku dalam dunia sihir Harry ketika itu. Sentiasa berpegang pada fakta yang bersifat pseudo. Ironinya, nama itu diinspirasikan daripada perkataan xenophilia yang bermaksud kecintaan atau minat pada sesuatu yang pelik dan tidak diketahui kesahihannya.

16. Profesor kelas pertahanan terhadap ilmu hitam Harry Potter pada tahun keempatnya, Alastor Mad-Eye Moody juga berkongsi trivia yang menarik disebalik namanya. Nama Alastor itu dalam bahasa Yunani membawa maksud kepada “pembela.” Dalam novel Harry Potter, Alastor antara hero yang selalu menuntut keadilan kepada segala perkara jahat yang berlaku.

17. Professor Quirrell ialah watak guru pedrtahanan terhadap ilmu hitam Harry di tahun pertama. Dalam novel pertama Harry Potter, kita dikejutkan dengan plot twist daripada J.K Rowling bahawa Voldemort menumpang hidup dalam kepala Quirrell. Anehnya, nama pertama Quirrell ialah Quirinus yang merujuk kepada Janos Quirinus iaitu dewa Rom dengan dua kepala.

18. Prankster utama dalam novel Harry Potter iaitu Fred dan George Weasley sebenarnya dilahirkan pada 1 April, sebuah tarikh yang memang disematkan untuk aktiviti prank.

19. Nicolas Flamel yang merupakan watak dalam novel pertama sebenarnya wujud dalam realiti sebenar. Seorang ahli alkimia Perancis yang terkenal dan dia selalu dikaitkan dengan penciptaan Batu Hikmah yang turut dikatakan wujud dalam dunia sebenar. Kononnya batu ini mampu menukarkan besi menjadi emas dan juga menghasilkan Air Maulihayat, yang dipercayai mampu memberikan hidup yang selama-lamanya buat peminumnya.

20. Nama rumah Harry Potter di Hogwarts iaitu Gryffindor dalam Bahasa Perancis daripada perkataan sebagai “griffin emas.”. Lambang yang sama turut dijumpai di pintu ke pejabat Porofessor Dumbledor. Dalam masa yang sama pula, rumah Slytherin adalah permainan perkataan daripada perkataan slyness yang kalau diterjemahkan ke dalam bahasa Melayu membawa maksud kelicikan, yang merupakan antara ciri-ciri anggota rumah Slytherin.

21. Salah satu daripada pintu masuk ke Hogwart iaitu pondok telefon di Kota London memerlukan seseorang memasukinya lalu menaip nombor 62442 yang sebenarnya boleh dibaca sebagai M-A-G-I-C.

22. Burung hantu paling menjengkelkan dalam keluarga Weasley, Pigwidgeon yang merupakan burung hantu Ron mempunyai nama yang membawa maksud sesuatu yang kecil dan tidak penting. Manakala nama burung hantu yang paling boleh diharap dalam keluarga sihir itu iaitu Hermes yang dalam mitologi Yunani selalu dikaitkan dengan utusan dewa-dewa. Untuk rekod, burung hantu dalam dunia sihir biasanya tugasnya menyampaikan surat dan barang-barang. Sama fungsi dengan Pos Laju.

23. Banyak mantera yang wujud dalam dunia Harry Potter diinspirasikan daripada Bahasa Latin. Sebagai contoh, crucio yang merupakan sumpahan tidak terampung membawa maksud “untuk menyeksa” manakala sihir pemanggil seperti Accio membawa maksud “untuk menyeru” manakala Protego, sejenis sihir pelindung membawa maksud “untuk melindungi”.

24. Dalam dogengan Inggeris, biasanya pokok Yew membawa maksud simbol immortality atau hidup selama-lamanya. Dalam masa yang sama pula, pokok Yew sering dipandang sebagai membawa malang. Tongkat sihir Voldemort sebenarnya diperbuat daripada tongkat Yew. Dalam masa yang sama, tongkat Harry pula diperbuat daripada Pokok Holly yang selalu dirujuk sebagai antara senjata utama melawan kejahatan.


Apa Sebab Perisikan Malaysia Dapat Markah Sifar?

Isu pertahanan negara sudah lama berbunyi. Malah semasa pemerintahan Najib Razak lagi, ramai pengkaji dan peneliti telahpun bersuara. Hampir empat tahun berlalu sejak pentadbiran Najib berakhir.

Dan imej pertahanan dilihat tercαlαr teruk sejak kebelakangan ini. Pertama sekali, kena tegaskan yang artikel ini tidak sentuh pasal trαgεdi Hawk 108. Memang ada yang cakap pasal “jet lama”. Tetapi tengok luar negara pun tiada beza.

Ada saja kes kemαlαηgαη melibatkan F-35 milik Amerika Syarikat, Jepun dan United Kingdom. Kes UK baru berlaku, semasa jet berlepas daripada kapal pengangkut HMS Queen Elizabeth (Lendon, 2021).

Topik sekarang bukan pasal Hawk 108. Sebaliknya ada satu isu lebih serius. Semua kenal Central Intelligence Agency (CIA) yang disebut-sebut dalam filem dan permainan video. Malaysia ada versi CIA tersendiri, yang dipanggil Malaysian External Intelligence Organisation (MEIO).

Senang cakap, pihak MEIO bekerjasama dengan jabatan lain seperti Majlis Keselamatan Negara dan Special Branch antaranya. Pihak MEIO juga bantu mengekang αηcαmαη Islamic State semasa pemerintahan Abu Bakr al-Baghdadi (Ahmad, 2018).

Baru-baru ini pihak Transparency International ada buat penarafan bab keselamatan antarabangsa menggunakan tanda aras kewangan, operasi, anggota, politik dan pemilikan. Dalam senarai ini, 55 buah negara mendapat markah teruk.

Salah satu adalah Malaysia, yakni melibatkan semua jabatan pertahanan termasuK MEIO. Agak mengejutkan – walaupun aktif, Malaysia mendapat markah “D”.

Penting sangatkah penarafan ini? Penting. Kerana kajian Transparency International menyentuh bab amalan dalam institusi pertahanan dan keselamatan.

Dan Malaysia didapati 1) tiris dari segi belanjawan, 2) tidak kompetitif dalam bab pemilikan aset, 3) tiada/kurang pentadbir bebas dan 4) tiada/kurang data yang telus (Murugiah, 2021).

Jadi markah keseluruhan untuk Malaysia hanyalah 45 sahaja, setanding negara-negara bergolak lain seperti Kenya, Uganda dan Ukraine.

Perubahan Demi Keselamatan

Penarafan Transparency International mesti dipandang serius. Kena ada perubahan pantas demi keselamatan negara. Satu-satunya garisan halus adalah, Rusia juga mendapat markah D.

Tetapi ada satu perbezaan jelas antara Malaysia dan Rusia: punca mendapat markah D. Rusia ada puncanya. Malaysia pun didapati angkara tangan-tangan politik. Kena faham itu dulu.

Malaysia mendapat markah teruk kerana campur tangan politik yang berlaku semasa pemerintahan kerajaan Pakatan Harapan (Ahmad, 2021). Dr Mahathir Mohamad mempunyai persepsi buruk terhadap MEIO, dikontekskan sebagai pengintip rakyat yang tiada kegunaan meskipun cerdas (Abas, et al., 2018).

Mahathir juga berkata bahawa MEIO tidak wujud sepanjang 22 tahun ketika pemerintahan pertama beliau. Kenyataan ini bercanggah dengan kenyataan Kolonel Mohd Sakri Hussin, bahawa MEIO sudah wujud selepas merdeka lagi (Berita Harian, 2018).

Satu pihak cakap ini; satu pihak cakap itu. Hasilnya? Laporan Transparency International. Apabila pucuk berseteru, bawahan pun tarik tali. Dan tempiasnya melibatkan keselamatan negara. Bab keselamatan memang subjektif.

Kalau tiada apa berlaku, alhamdulillah.

Tetapi bayangkan jika ada benda berlaku… Itu harus difikirkan. Memandangkan nama Pakatan Harapan diheret, banyak benda kena pertimbang balik.

Ini adalah kerana Pakatan Harapan mempunyai sokongan kuat dalam kalangan rakyat Malaysia. Sebagai alternatif pada kerajaan sedia ada, pembangkang tidak harus mengambil sikap acuh tak acuh.

Perubahan memang penting… tetapi kalau perubahan mengundang αηcαmαη terhadap negara, apa gunanya? Sebuah kerajaan yang tidak memelihara keselamatan negara tiada hak untuk berbicara tentang amanah. Dan kerajaan tanpa amanah adalah bαrαh dalam pentadbiran.

RUJUKAN:

Abas, A., et al. (2018, Mei 23). MEIO taka da sepanjang 22 tahun jadi PM – Tun M. Berita Harian.

Ahmad, R. (2018, Julai 31). Lawyer: Malaysian spy agency employs over 1,000 personnel worldwide. The Star.

Ahmad, A. (2021, November 17). Perisikan Malaysia dapat markah sifar. Utusan.

Berita Harian. (2018, September 17). Kejayaan, peranan MEIO dirahsiakan.

Lendon, B. (2021, November 18). British F-35 (ditapiskan) jet (ditapiskan) while flying off aircraft carrier HMS Queen Elizabeth. CNN.

Murugiah, S. (2021, November 16). Transparency International urges Putrajaya to tackle (ditapiskan) in defence sector. The Edge Markets.


Bantu Pelarian Rohingya Atas Dasar Kemanusian… Tapi Ada Batasnya

Aku menyokong kenyataan YB Tok Mat Hassan. Apa yang dibawakan oleh beliau adalah tepat dan itulah menjadi dasar Malaysia sebelum ini.

Aku ulang balik apa yang aku selalu katakan.

Malaysia tidak menyertai, menandatangani dan menratifikasi sebarang Konvensyen dan Protokol PBB mengenai Perlarian termasuklah Konvensyen PBB mengenai Pelarian tahun 1951.

Oleh yang demikian, Malaysia tidak mempunyai sebarang keperluan secara undang-undang antarabangsa untuk MENERIMA PELARIAN.

Angka 150,000 orang Rohingya yang dinyatakan oleh Tak Mat Hassan di Malaysia merujuk kepada 150,000 pendatang tanpa izin (PATI).

Walaupun mereka mempunyai kad pelarian yang dikeluarkan oleh Pesuruhjaya Tinggi PBB mengenai Pelarian (UNHCR), Malaysia tidak mengiktiraf dan melayan mereka sebagai Pelarian.

PATI ini pula selalunya jika ditahan oleh Jabatan Imigresen, kesudahannya adalah hantar pulang (deportation) terus ke negara asal.

Namun, Malaysia tidak lah kejam dan tidak bertimbang rasa sesama insan langsung. 150,000 orang Rohingya yang sedia ada kita beri bantuan atas dasar KEMANUSIAN (Humanity).

Dalam kes terbaru, penguatkuasa perairan kita masih mengagihkan bantuan makanan dan ubat-ubatan kepada mereka tetapi bot-bot mereka tidak boleh berlabuh.

KONVENSYEN UN MENGENAI PELARIAN 1951

Menurut konvensyen ini dan protokol-protokol lain selepasnya, negara yang menyertai WAJIB menerima pelarian yang inginkan perlindungan di wilayah kedaulatan sendiri.

Kemudian, pelarian-pelarian ini harus dibela dan dijagai mengikut garis paduan UN yang membela hak asasi setiap manusia.

Mereka dibenarkan bekerja, bersekolah dan sekiranya konflik di tanah air mereka tamat, mereka boleh memilih untuk kembali atau NATURALISASI (diserapkan) sebagai warganegara.

Dalam tempoh sebagai pelarian, rakyat Malaysia harus menanggung perbelanjaan menguruskan mereka termasuklah makan minum dan tempat tinggal.

Malahan kos untuk memastikan mereka tidak membawa penyakit juga perlu ditanggung kerana rata-rata mereka, khususnya anak-anak kecil ini tidak menjalani proses imunisasi dan vaksinasi.

Anak-anak mereka yang bersekolah dan menerima rawatan di hospital kerajaan juga bermakna kehidupan mereka disubsidi/ditanggung oleh pembayar cukai Malaysia.

Jangan lah ingat aku ini macam rasis yang kejam. Aku cuma menjadi realistik dan praktikal dalam soal ini.

Hadamkan hujah aku.

NATURALISASI DAN PERUBAHAN DEMOGRAFIK SERTA SOSIAL NEGARA

Isu pelarian ini baik Rohingya atau satu ketika dahulu orang hanyut Vietnam pada era tahun 70an harus dilihat secara holistik.

Angka 150,000 itu mungkin nampak sedikit jika dibandingkan dengan 33 juta rakyat Malaysia.

Andainya Malaysia menyertai Konvensyen UN 1951, angka tersebut boleh meningkat sehingga lebih 500,000 hingga ke 700,000 sekiranya tidak dikawal.

Angka ini sudah melebihi bilangan populasi negeri Perlis dan beberapa bandar utama.

Naturalisasi bermakna mereka juga boleh MENGUNDI dan menjadi PEMIMPIN negara.

Maka, kita boleh katakan tindakan beberapa kelompok rakyat Malaysia yang bertegas mahukan Malaysia menyertai dan meratifikasi Konvensyen berkenaan juga bermotif politik!

500,000 undi baharu! Ini boleh mengubah Keseimbangan Pengaruh Politik tempatan.

Keseimbangan ekonomi juga akan berubah. Dengan kuasa populasi yang ada, dinamika ekonomi dan perniagaan akan berubah.

Jangan lupa, rakan Rohingya kita ini kebanyakkannya ahli perniagaan yang berjaya di wilayah Rakhine mereka. Mereka mengusai aktiviti ekonomi di Sittwe sebelum mereka dibantai keluar oleh puak pelampau Buddha di sana.

MYANMAR DAN XINJIANG

Kita akui bahawa tragedi pembantaian orang Rohingya di Rakhine adalah menyedihkan. Lebih-lebih lagi mereka juga saudara seagama dan seakidah kita.

Tetapi kita harus rasional dan realistik soal ini.

Pemerintah negara asal mereka, Kerajaan Myanmar pula bertindak untuk tidak mengiktiraf etnik Rohingya sebagai etnik rasmi Myanmar.

Cuba kita dalami mengapa Kerajaan Myanmar boleh terima beratus-ratus etnik sebagai warganegara dan tidak Rohingya?

Ada hujah menyatakan ianya dipengaruhi dan dihasuti oleh puak pelampau Buddha di sana. Tetapi kuasa mutlak pemerintahan Myanmar adalah TENTERA.

TENTERA ini selalunya jarang dipengaruhi sentimen agama kerana kuasa sebenar bagi golongan junta adalah ASKAR DAN SENJATA.

Antara hujah lain adalah ada sebilangan orang Rohingya yang sudah berkata-kata dan mula membakar sentimen AUTONOMI dan KEMERDEKAAN wilayah Rakhine mereka.

Maklumlah, mereka sudah kuasai ekonomi dan populasi mereka ramai.

Junta Tentera Myanmar sudah pasti tidak akan membenarkan perkara ini dan proses transmigrasi etnik-etnik utama Myanmar ke Wilayah Rakhine sudah dimulakan.

Pembantaian lebih mudah dijalankan apabila rakyat Myanmar sendiri yang rata-rata penganut Buddha yang taat merusuh apabila dihasut oleh puak pelampau.

Perbandingan kes adalah seperti di Wilayah Xinjiang China dimana etnik Uiyghur dibantai dan ‘disekolahkan’ oleh pemerintah Komunis China.

Disebabkan potensi kemerdekaan yang dibawa oleh orang Uiyghur sendiri, pemerintah Komunis China telah lama memindahkan rakyat etnik Han ke Xinjiang untuk mengubah demografik populasi sana.

ASEAN DAN ROHINGYA

Sebab itu, aku banyak kali berkata, JANGAN gelojoh dan terhegeh-hegeh nak jadi JUARA HAK ASASI MANUSIA ASEAN.

Ramai yang acah-acah pejuang etnik Rohingya di Malaysia ini sebenarnya tidak diketahui samaada mereka memahami atau tidak perjuangan sebenar membela etnik ini.

Atau mereka mungkin hanya mahu gunakan rakan-rakan Rohingya kita yang malang ini untuk mereka dilihat sebagai wira?

Untuk makluman, sehingga kini TIADA negara anggota ASEAN yang menyertai dan meratifikasi Konvensyen Pelarian UN 1951.

Indonesia dan Filipina yang ada rekod dan advokasi Hak Asasi Manusia yang tinggi di rantau ini pun tidak menerima orang Rohingya masuk ke wilayah mereka.

Thailand yang menjadi jiran Myanmar juga menolak dan Singapura yang ekonominya paling maju (per kapita) juga tolak.

Pernah ada sekitar 2015-2016, Malaysia-Thailand-Indonesia terpaksa adakan mesyuarat peringkat Menteri Luar Negeri khas untuk cuba menyelesaikan isu ini.

Tuntas, tiada negara yang mahu menyerap dan MENANGGUNG orang malang Rohingya ini.

Oleh yang demikian, takkanlah Malaysia oleh kerana mahu jadi OBOR HARAPAN (Beacon of Hope) di ASEAN dalam soal Hak Asasi Manusia mahu terima berseorangan?

Mudahlah kerja negara jiran nanti, ada konflik ada pelarian, semua boleh tolak ke Malaysia. Kita wajib terima.

Hebat kan?

MENUJU KE MASA HADAPAN

Soal pelarian dan orang Rohingya ini unik dan sangat menyulitkan. Kesan pada keputusan yang diambil besar. Bukan sahaja diperingkat ASEAN, malahan kesan domestik lebih berpanjangan.

Buat masa ini, pendekatan ASEAN iaitu ‘CONSTRUCTIVE DIALOGUE’ bersama Kerajaan Myanmar harus diteruskan dan berkemungkinan ianya memerlukan proses bergenerasi lamanya.

Tok Mat Hassan ada kata isu ini perlu ada PERMANENT SOLUTION di peringkat ASEAN!

Setuju, tapi aku ralat dengan istilah ini kerana disebelah barat kita, masih ada lagi PERMANENT SOLUTION yang tak dapat dilaksanakan iaitu KONFLIK PALESTIN-ISRAEL!

Ini satu lagi konflik besar melibatkan saudara seakidah yang tidam kunjung habis. Umpama “NO PERMANENT SOLUTION, ONLY PERMANENT CONFLICT”

Bagi orang Rohingya yang sudah ada di tanah air kita, kita bantulah semampu yang boleh atas prinsip kemanusiaan dan saudara seakidah.

Kita gunakan medium kesukarelawanan dan NGO untuk meringankan beban mereka disamping mengubah mereka menjadi lebih berkemampuan.

Binalah sekolah, jadilah guru sukarela dan latihlah anak-anak Rohingya untuk mereka beroleh ilmu dan ihsan.

Sekurang-kurangnya kita membantu mengurangkan risiko mereka akan tercicir dan elakkan dari menjadi pertambahan statistik jenayah kita.

Itulah keadaannya kini dan itulah dia.

Bukan Kerajaan Malaysia tidak boleh bantu. Boleh… Tapi ada batasnya.

Kerajaan Malaysia masih punya tanggungjawab dan keutamaan kepada kesejahteraan rakyat Malaysia sendiri. Mereka harus ada akauntabiliti pada pembayar-pembayar cukai seperti aku, kau dan dia.

Sebagai penutup, janganlah kita mudah menunding jari, fahamilah isu dan carilah maklumat sedalamnya sebelum membuat pilihan yang terbaik. Wallaualam

Azwan Omar
Serendah
22 April 2020.


Al-Hajjaj: Pembesar Umaiyyah Penghancur Kaabah

Nama penuhnya adalah Hajjaj bin Yusuf bin Abu Uqail bin Mas’ud Ats-Tsaqafi. Ibunya pula bernama Al-Fari’ah bin Yusuf binti Hammam bin Urwah bin Mas’ud Ath-Tsaqafi. Dia lahir di kota Tha’if pada tahun 660 M. Imam Adz Dzahabi mengulas mengenai peribadi mengenai Hajjaj iaitu:

“Al Hajjaj, Allah memusnahkannya di bulan Ramadhan tahun 95 Hijrah dalam keadaan tua, dan beliau adalah seorang yang z*lim, bengis, naashibi (pembenci Ahlul Bait), keji, suka menumpahkan d4rah, memiliki keberanian, kel4ncangan, tipu daya, dan kel!cikan, kefasihan, ahli bahasa, dan kecintaan terhadap Al Quran.

Aku (Imam Adz Dzahabi) telah menulis tentang sejarah hidupnya yang buruk dalam kitabku At Tarikh Al Kabir, mengenai pengepungannya terhadap Ibnu Az Zubair dan Ka’bah, serta perbuatannya melempar Ka’bah dengan manjaniq, penghinaannya terhadap penduduk Al Haramain (dua tanah haram), penguasaannya terhadap ‘Iraq dan wilayah timur, semuanya selama 20 tahun.

Juga pep3rangannya dengan Ibnul Asy’ats, sikapnya melambat-lambat (melalaikan) shalat sehinggalah Allah mem4tikannya, maka kami menc3lanya, dan kami tidak mencintainya, sebaliknya kami membencinya karena Allah.” (Siyar A’lam An Nubala’, 4/343)

Beliau menghafal Al-Quran dan pernah berguru dengan sahabat Nabi SAW seperti Ibn Abbas. Beliau memulakan kehidupannya sebagai guru Al-Quran di Tha’if namun kemudian berpindah ke Syam kerana cita-citanya yang tinggi di dalam urusan pemerintahan.

Di sana beliau terlibat dengan pasukan t3ntera pemimpin Bani Umayyah iaitu Abdul Malik bin Marwan ketika berlaku konflik p3rang saudara Islam diantara Abdul Malik melawan Sayyidina Abdullah bin Zubair yang telah saya bahaskan di dalam artikel saya mengenai Khalifah Abdul Malik bin Marwan.

Ketika gerakan ketent3raan Abdul Malik meny3rang wilayah kekuasaan Abdullah bin Zubair di Iraq Hajjaj mula menunjuk sifat kepahlawanannya dan ketangkasannya di dalam berp3rang. Oleh sebab itu, setelah menang di Iraq, Abdul Malik telah memberikan kepercayaan kepada Hajjaj untuk meny3rang Abdullah bin Zubair di Makkah.

Maka Abdul Malik menghantar 20, 000 pasukan yang dipimpin oleh Hajjaj ibn Yusuf untuk mara ke Hijjaz. Pasukan Hajjaj kemudian menuju ke Thaif. Di Thaif Hajjaj menghantar tent3ranya untuk bertempur dengan pasukan Ibn Zubair di Arafah yang berakhir dengan kemenangan tent3ra Hajjaj.

Kemudian pasukan Hajjaj terus mengepung Abdullah bin Zubair yang berlindung di Makkah. Hajjaj mula memasang majaniq (alat pelempar batu) untuk meny3rang pasukan Ibn Zubair yang berlindung di Kaabah. Lemparan Majaniq yang berterusan menyebabkan Ibn Zubair mulai melemah.

Ketika itu pengikut Ibn Zubair temasuk anak-anaknya sendiri mula meninggalkan Ibn Zubair meminta keamanan daripada Hajjaj.

Ibn Zubair mula berkata kepada ibunya:

‘’Ibunda, aku sudah ditinggalkan orang sehingga anak-anaku dan anggota keluargaku meninggalkanku. Yang tetap berjuang denganku hanya sedikit. Mereka tidak mampu berbuat apa-apa melainkan bersabar dan itu tidak lama. Kelompok itu (Bani Umayyah) akan memberiku dunia jika aku menyerah. Apa pendapatmu ibu.’’

Maka Ibunys Asma’ binti Abu Bakar berkata:

‘’Anakku demi Allah, engkau lebih mengetahui tentang dirimu sendiri. Jika engkau tahu bahawa engkau berada di pihak yang benar maka teruskanlah. Para pengikutmu sudah terbvnuh kerana membelanya. Jangan membiarkan dirimu menjadi tawanan sehingga diperhamba Bani Umayyah.

Namun jika engkau inginkan selama dalam perjuanganmu hanyalah dunia maka engkau adalah seburuk-buruk hamba! Engkau telah membinasakan dirimu sendiri dan orang-orang yang terbvnuh bersamamu.

Jika engkau menjawab bahawa dirimu berada di pihak yang benar tetapi ketika pengikutmu berkurangan engkau pun melemah bererti itu bukan sikap orang yang merdeka dan bukan pula orang yang beragama, lagi pula berapa lama lagi sisa umurmu di dunia ini? Kem4tian adalah lebih baik.’’

Maka Abdullah bin Zubair menjawab:

‘’Demi Allah, inilah pendapatku dan inilah yang aku perjuang sehingga ke saat ini. Aku tidak pernah tunduk kepada dunia dan aku tidak ingin hidup kekal di dalamnya. Hanya sahaja aku ingin mengetahui pendapatmu ibuku. Semoga ibu mempercerah mata batinku. Lihatlah ibu, hari ini aku akan m4ti terbvnuh. Maka janganlah terlalu bersedih. Serahkanlah urusan kepada Allah.’’ (Tarikh ath-Thabari 6/188).

Kemudian Ibn Zubair terus keluar daripada kediaman ibunya dan berp3rang sehingga terbvnuh pada hari itu juga setelah dikepung selama 6 bulan. Kemudian Hajjaj meny4libnya dan mencampaknya ke perkuburan bukan Islam. Tamatlah pemerintahan Khalifah Abdullah bin Zubair selama 9 tahun.

Tamatlah juga usaha para salaf untuk mengembalikan sistem pemerintahan Khulafa’ Rasyidin. Kekallah sistem Monarki di dalam dunia Islam. Kini Abdul Malik sudah menjadi Khalifah yang sah dan dominan pada tahun 692 M . Bani Umayyah telah mencapai kemenangan di dalam p3rang saudara ini.

Setelah itu Khalifah Abdul Malik telah melantik Hajjaj menjadi gabenor Iraq pada tahun 694 M. Hajjaj telah mentadbir Iraq selama 20 tahun. 10 tahun di zaman Khalifah Abdul Malik dan 10 tahun di zaman anaknya Khalifah Al-Walid bin Abdul Malik.

Hajjaj telah mentadbir Iraq dengan sangat keras bahkan ketika awal menjadi gabenor Hajjaj memaksa penduduk Iraq membantunya memerangi kelompok Khawarij sehingga sesiapa tidak mematuhinya akan dihukum pancvng.

Kekerasannya ini menyebabkan penduduk Iraq menjadi gerun dan terpaksa menyahut seruannya dalam memerangi kelompok Khawarij sehingga berhasil menumpaskan mereka.

Namun ada penduduk Iraq berasa dendam kepada Hajjaj kerana penduduk Iraq dipaksa berusaha keras melawan khawarij sedangkan tent3ra Syam hanya hidup bersenang lenang di ibu kota Damsyik.

Hajjaj turut bertanggung-jawab menegakkan kestabilan di Iraq dengan menumpaskan beberapa siri pember0ntakan akan tetapi yang paling utama adalah gerakan pember0ntakan Ibn Asy’ats.

Gerakan Pember0ntakan Ibn Asy’ats

Pember0ntakan Ibn Asy’ats adalah sebuah gerakan yang unik kerana sebelum ini kebanyakkan pember0ntakan yang dilakukan terhadap Bani Umayyah mempunyai kaitan dengan ideologi iaitu Khawarij dan Syiah. Namun pember0ntakan ini dilakukan atas sebab rasa tidak suka dan kebencian terhadap Hajjaj.

Isunya bermula di wilayah Sijistan (Afghanistan) apabila rajanya yang bernama Ratbil berbangsa Turki enggan membayar Jizyah kepada negara Islam. Maka Hajjaj telah mengarahkan Pasukan Bani Umayyah yang dipimpin oleh Abdullah bin Abu Bakar at-Tsaqafi untuk meny3rang kawasan Sijistan.

Namun Raja Ratbil ini licik telah meracunkan seluruh sumur-sumur di kawasan perjalanan t3ntera Islam ke sana. Strateginya ini menyebabkan hampir kesemua tent3ra islam men!nggal dunia.

Kekalahan ini menimbulkan rasa dendam di dalam diri Hajjaj, maka dia telah mempersiapkan pasukan tent3ra dengan sangat rapi dan dilengkapi dengan persenjataan yang lengkap serta diberi pakaian yang sangat berkualiti. Maka pasukan ini digelar Ath-Thawawis (Pasukan Burung Merak).

Maka Hajjaj telah melantik Abdurrahman bin Muhammad bin Asy’ats seorang ketua suku Kindah dan datuknya merupakan panglima utama Sayyidina Ali di dalam memerangi Muawiyah sebagai ketua pasukan elit ini.

Tindakan Hajjaj ini membingungkan kerana Hajjaj dan Abdurrahman mempunyai hubungan yang tidak baik sebelum ini. Hajjaj pernah berkata ‘’setiap kali aku ingin bertemu Ibn Asy’ats pasti aku ingin membunvhnya.’’ (Tarikh Ath-Thabari 6/327). Abdrrahman juga dikatakan pernah terang-terangan mengatakan ingin menjatuhkan kedudukan Hajjaj.

Maka Abdurrahman bersama pasukannya seramai 40 000 mara menuju ke Sijistan. Abdurrahman kini lebih berhati-hati daripada panglima sebelumnya. Namun Abdurrahman telah membuat strategi sepertimana yang dinyatakan di dalam Tarik hath-Thabari iaitu:

‘’Setiap kali Abdurrahman memasuki kota-kota di Sijistan, dia akan menempatkan petugas di sana bersama sejumlah pasukan. Di samping itu dia membangunkan penjabat pos untuk menghubungkan komunikasi diantara kota yang didudukinya.

Dia juga menempatkan pasukan pengintip untuk mengawasi perkembangan musuh dan menempatkan gudang-gudang persenjataan bagi kawasan yang berpontensi untuk dis3rang.

Ketika Abdurrahman sudah memasuki banyak wilayah di Sijistan dan mengambil banyak lembu, kambing dan berbagai ghanimah (harta rampasan p3rang), dia pun melarang pasukan untuk maju lebih jauh di negeri itu.

Dia berkata, ‘’Tahun ini kita cukup mendapatkan semua ini daripada negeri mereka, sehingga kita menguasai dan mengenali medannya. Dengan demikian kaum muslimin berani menempuh jalan-jalannya. Tahun depan kita akan memasuki daerah berikutnya sehingga setiap tahun kita selalu mengurangi bumi mereka.

Pada akhirnya kita meny3rang mereka di pusat pembendeharaan dan istana mereka, di hujung negeri dan benteng-benteng mereka. Kita pun tidak meninggalkan negeri mereka sebelum Allah membinasakan mereka.’’  (Tarikh Ath-Thabari 6/327).

Abdurrahman yang berasa yakin dengan kebijaksanaan strateginya memaklumkan kepada Hajjaj akan perkara ini. Namun Hajjaj tidak suka akan strategi Abdurrahman ini. Hajjaj bahkan memanggil Abdurrahman sebagai lemah, malas, tidak pandai berstrategi. Hajjaj membalas surat dengan berkata:

‘’Amma Ba’du. Suratmu sudah kuterima dan aku memahami apa yang kau ceritakan. Suratmu itu adalah surat orang yang suka akan gencatan senjata dan ingin berehat melalui pendamaian. Padahal musuhmu hanyalah musuh yang sedikit, remeh dan dan sudah pernah mengalami s3rangan pasukan Muslim yang pemberani dan teguh.
Keperluan mereka pada Islam sangatlah besar.

Sedarlahlah, wahai putera Ibu Abdurrahman, ketika engkau berhenti meny3rang musuh itu dengan t3nteraku sahaja bererti engkau berderma kepada pihak yang seharusnya dis3rang kau Muslim.

Menurutku gagasan yang engkau dakwa sebagai tipu daya itu bukanlah tipu daya. Engkau hanya bergagasan seperti itu kerana engkau lemah dan miskin strategi p3rang. Jadi laksanakanlah perintah yang kuberikan, masuklah negerimu sejauh-jauhnya, hancurkanlah benteng-benteng mereka, bvnuhlah para perwira mereka dan tawanlah keluarga mereka.’’

Jawapan Hajjaj itu menimbulkan rasa marah kepada Abdurrahman kerana merasakan usahanya tidak dihargai bahkan direndah-rendahkan oleh Hajjaj. Bahkan daripada satu sisi kita dapat melihat karekter Hajjaj merupakan seorang yang tidak suka perkara yang melambatkan dan dia inginkan hasil yang pantas.

Hajjaj bukan sahaja merendahkan Abdurrahman bahkan menghantar surat untuk mengugutnya jika tidak mematuhi arahan Hajjaj untuk bergerak pantas dengan akan memecatnya dan diganti oleh adiknya Abdurrahman iaitu Ishaq.

Abdurrahman kemudian berasa terpvkul sehingga berbincang dengan pasukan t3nteranya akan hal ini dengan berkata:

“Wahai t3nteraku, aku memberikan kalian nasihat, menginginkan maslahat bagi kalian, dan memperhatikan segala ha bermanfaat bagi kalian. Strategi ini sudahku berbincang dengan orang bijak pandai dan berpengalaman diantara kalian.

Mereka juga menyukai strategi ini dan memandangnya sebagai keperluan bagi kalian baik cepat atau lambat. Aku sudah menulis surat kepada amir kalian, Hajjaj. Dia membalas surat dengan menganggapku lemah.

Dia juga memerintahkanku supaya mengerahkan kalian memasuki wilayah musuh kalian. Padahal disanalah, kawan-kawan kalian binasa. Aku hanyalah seeorang t3ntera diantara kalian. Aku maju jika kalian maju. Akupun enggan jika kalian enggan.’’

Mendengar perkara itu pasukan t3ntera terus menyokong Abdurrahman dengan berkata:

‘’Tidak! Kami enggan mematuhi musuh Allah. Kami tidak mahu mendengarkannya atau mematuhinya.’’ (Tarik hath-Thabari 6/335).

Maka t3ntera Iraq telah mebai’at Abdurrahman untuk member0ntak terhadap Hajjaj dan menghalaunya daripada Iraq lebih-lebih lagi mereka sudah lama menyimpan perasaan benci kepada Hajjaj. Abdurrahman juga mendapat sokongan daripada Ulama fiqh yang masyhur seperti Said bin Jubair, Amir bin Syuhrabil asy-Sya’bi dan Hassan Al-Basri.

Maka Abdurrahman bersama pasukan t3nteranya berpatah balik ke Iraq untuk memerangi Hajjaj setelah berdamai dengan Raja Ratbil. Menurut perjanjian itu sekiranya Abdurrahman Berjaya menumpaskan Hajjaj, Raja Ratbil tidak perlu membayar jizyah.

Sekiranya pasukan Abdurrahman tumpas Raja Ratbil harus memberikan perlindungan kepadanya. Abdurrahman bersama t3nteranya telah mara ke Basrah dan menghalau Hajjaj sehingga hajjah berundur ke Kufah.

Kejayaan pasukan Abdurrahman menyebabkan masyarakat menyahut seruannya untuk menghapuskan Hajjaj sehingga pasukan Abdurrahman berjumlah 100 000 t3ntera.

Hal ini menyebabkan Hajjaj memohon bantuan t3ntera daripada Khalifah Abdul Malik bin Marwan. Namun Khalifah Abdul Malik mula berfikir untuk menyelsaikan isu pember0ntakan ini dengan berdiplomasi.

Abdul Malik menawarkan Abdurrahman dengan menjanjikan kekuasaanya di wilayah Khurasan atau yang lain serta BERSETUJU UNTUK MEMECAT HAJJAJ. Khalifah Abdul Malik juga bertegas jika Abdurrahman tidak bersetuju akan tawaran damai ini maka dia akan menghantar pasukan daripada Syam untuk menggempur mereka habis-habisan.

Tindakan Khalifah Abdul Malik ini menimbulkan rasa tidak puas hati dalam diri Hajjaj sehingga dia menulis surat mengingatkan Abdul Malik tentang Abdurrahman Asytar terlibat di dalam pembunvhan Khalifah Uthman bin Affan serta sikap orang Iraq yang hanya akan diam sebentar sahaja jika ditawari perjanjian damai kemudian akan member0ntak kembali.

Namun Abdul Malik tetap tegas dengan pendiriannya. Abdurrahman pada mulanya berasa tiada masalah dengan tawaran itu namun penduduk Iraq tetap menolaknya kerana mereka bukan sahaja ingin membuang Hajjaj namun mereka ingin menjatuhkan Abdul Malik bin Marwan dan Bani Umayyah.

Oleh sebab itu, Khalifah Abdul Malik telah menghantarkan bantuan daripada Syam untuk membantu Hajjaj. Maka kedua pasukan ini bert3mpur di Dar al-Jamajim pada 702 M. Pertempuran ini berakhir dengan kemenagan pasukan Hajjaj.

Abdurrahman telah melarikan diri kepada Raja Ratbil dan meminta perlindungan daripadanya. Hajjaj kemudian menggugut Raja Ratbil untuk menyerahkan Abdurahman. Jika Raja Ratbil ingkar maka Hajjaj akan mengirimkan 1 juta t3ntera meny3rangnya.

Merasakan Raja Ratbil akan memungkiri janji, maka Abdurrahman diriwayatkan membvnuh d!ri dengan terjun daripada tempat tinggi. Mayatnya kemudian diserahkan kepada Hajjaj. Pengikut Abdurrahman yang ditangkap telah dihukum bvnuh oleh Hajjaj. Maka hilanglah harapan orang Iraq untuk keluar daripada pemerintahan Bani Umayyah.

Menilai pemerintahan Hajjaj di Iraq

Setelah berjaya menghapuskan Pember0ntakan Abdurrahman ibn Asy’ats, Hajjaj berusaha meletakkan dasar-dasar pemerintahan Iraq agar penduduknya tetap taat pada Bani Umayyah.

Dalam memahami bentuk pentadbiran Hajjaj kita harus mengenal watak Hajjaj terlebih dahulu kerana wataknya inilah yang akan mempengaruhi gaya pemerintahannya. Pertama kita harus mengetahui bahawa Hajjaj adalah seorang yang sangat cerdik dan bijak.

Namun dalam masa yang sama Hajjaj juga mempunyai watak yang sangat panas baran dan keras. Disebabkan wataknya itulah Hajjaj kelihatan tidak suka menyelesaikan masalah dengan mempelajari tindakannya dengan lebih mendalam.

Menurut Hajjaj, analisis-analisis hanya membuang masa namun dia tidak sedar tindakannya hanya akan berjaya dengan pantas namun tidak dengan jangka masa yang panjang. Maka sifat panas barannya itu telah membvnuh sifat cerdiknya Hajjaj. Di dalam pentadbirannya terdapat 3 perkara yang harus diselesaikan oleh Hajjaj.

1. Menghalang segala bentuk pember0ntakan baru di Iraq

2. Membangunkan kembali ekonomi negara yang terjejas akibat pep3rangan saudara.

3. kembali membuka daerah dan perluasan kuasa yang sudah lama terhenti

Jadi mari kita lihat kepada isu pertama. Menurut sesetengah sejarawan Iraq memang harus diperintah oleh pemimpin yang mempunyai sifat yang keras kerana masyarakatnya suka member0ntak.

Maka Hajjaj berpandangan dia harus memb4ntai sesiapa yang ingin member0ntak kepada kerajaan Bani Umayyah agar masyarakat yang lainnya berasa gerun untuk melakukan perkara yang sama.

Maka Hajjaj telah membvnuh atau menghilangkan pemimpin-pemimpin yang dianggap olehnya telah menimbulkan fitnah. Terdapat juga orang yang mana diampuni oleh Hajjaj diperintahkan olehnya untuk pergi berjihad membuka daerah lain kecuali sesiapa yang memang Hajjaj meragui peribadinya.

Mereka yang dilihat mencurigakan oleh Hajjaj akan ditangkap akan diseksa dan dibvnuh secara terang-terangan untuk menakutkan orang awam. Boleh juga kita menganggap perbuatan Hajjaj hanya matlamatnya satu iaitu memadamkan api pember0ntakan yang baru.

Namun ada sejarawan menyebut bahawa angka-angka pembvnuhan Hajjaj diangkap sebagai berlebihan. Hal ini berlaku kerana Hajjaj telah membvnuh ulama-ulama zaman salaf dan musuh berpengaruh. Sikap Hajjaj menyebabkan dia dibenci oleh majoriti ulama zaman salaf sehingga mereka terus mempercayai angka-angka pembvnuhan berlebihan yang dituduhkan kepada Hajjaj.

Hajjaj sentiasa berwaspada dengan pember0ntakan kembali penduduk Iraq maka Hajjaj sentiasa memastikan agar pasukan yang berasal daripada Syam berada di sampingnya. Hajjaj memastikan pasukan Syam ini sentiasa berada di dalam keadaan bersedia dalam menghadapi sebarang bentuk pember0ntakan yang baru.

Maka Hajjaj mebangunkan sebuah kota yang dilengkapi benteng sebagai tempat tinggal tent3ra Syam bagi mengawasi penduduk Iraq. Kota ini diberi nama Al-Wasith terletak ditengah-tengah di antara Kufah dan basrah.

Penduduk Arab yang lain tidak dibenarkan tinggal di kota ini melainkan tent3ra Syam. Tindakan Hajjaj ini telah memisahkan penduduk Syam dan penduduk Iraq sehingga wujud rasa tidak mempercayai dan saling membenci diantara mereka.

Dalam masalah ekonomi pula, Hajjaj berusaha memulihkan ekonomi Iraq yang telah jatuh akibat pep3rangan dan kekurangan pekerja. Maka Hajjaj berusaha mengatur ekonomi di Iraq agar dapat menjana pendapatan negara. Hajjaj telah melihat kawasan as-Sawad memerlukan golongan petani.

Hal ini berlaku kerana golongan bukan Arab telah meninggalkan tanah itu dan berpindah ke kawasan lain. Hajjaj memandang golongan ini sebagai musuh kerana ikut serta di dalam pember0ntakan Abdurrahman bin Asy’ats. Maka Hajjaj memerintah mereka kembali menjadi petani di kawasan itu.

Namun Hajjaj turut memerintakan lengan mereka diletakkan tanda tulisan yang membezakan mereka dengan orang Arab. Kebanyakkan yang dipaksa ini adalah ulama, arkitek dan saterawan.

Hajjaj juga melihat hasil jizyah berkurang kerana ramai golongan bukan Arab telah memeluk Islam. Maka Hajjaj tetap mewajibkan mereka untuk membayar jizyah kerana menganggap iman mereka tidak kuat dan mereka memasuki agama Islam kerana ingin lari daripada jizyah.

Hajjaj juga berusaha membaiki hasil tanah dengan mengerah golongan bukan Arab untuk membangunkan bendungan-bendungan, membuka saluran-saluran dan membaiki dua terusan nil dan Zabi. Dia juga memerintahkan lembu-lembu dia kawasan pertanian tidak disembelih untuk memberikan manfaat.

Berkenaan isu ketiga, Hajjaj telah menggerakkan kembali gerakan ketent3raan Islam yang sudah lama terhenti dengan memerintahkan dua panglima Islam yang dipercayai olehnya.

Muhammad bin Qasim ath-Tsaqafi diperintahkan untuk meny3rang wilayah di Sindh manakala Qutaibah bin Muslim disuruh meny3rang wilayah Asia Tengah sehingga ke perbatasan dengan China. Pembukaan ini mampu menjana harta yang banyak untuk negara.

Baik sekarang mari kita menilai Hajjaj daripada dua segi iaitu Arab dan Islam. Daripada sudut Islam tindakan Hajjaj ini banyak dicela oleh ulama Islam. Di sini saya tunjuk beberapa riwayat.

Kata Imam Ibnu Katsir:

“Dan adapun sang pemusnah adalah Al Hajjaj bin Yusuf Ats Tsqafi ini. Beliau seorang yang amat memusuhi, beliau amat membenci anggota keluarga ‘Ali, ini karena kecenderungannya kepada keluarga Marwan Bani Umayyah. Beliau juga seorang yang angkuh lagi bodoh, berani menumpahkan d4rah hanya karena kesalahan yang syubhah (samar).

Diriwayatkan dari beliau kata-kata yang sangat buruk, yang zahirnya adalah kufur, sebagaimana yang telah kami kemukakan. Jika beliau bertaubat darinya dan berlepas diri darinya, maka itu yang diharapkan, tetapi jika tidak, maka ia tetap dalam keadaan tersebut.

Cuma diragukan bahwa itu adalah kata-kata yang diriwayatkan dari beliau dengan berbagai penambahan, karena golongan Syi’ah sangat membencinya karena beberapa perkara. Jadi, mungkin terjadi mereka mengubah sebagian perkataannya dan menambah padanya sehingga mereka melabelnya sebagai perkataan-perkataan buruk lagi menjijikkan.”

Imam Ibnu Katsir lagi:

“Diriwayatkan kepada kami dari beliau bahwa beliau meninggalkan hal-hal yang memabukkan, banyak membaca Al Qur’an, menjauhi larangan-larangan, dan tidak dikenali sebagai orang yang pernah terjerumus dalam urusan kemaluan, walaupun dia terlalu berani dalam hal menumpahkan d4rah.

Maka Allah Ta’ala-lah yang lebih mengetahui kebenaran dan hakikat-hakikat segala urusan serta rahsia-rahsianya, serta hal-hal yang tersembunyi di dalam dada.” (Ibnu Katsir, Al Bidayah wa An Nihayah, 9/153).

Ibnu ‘Asakir meriwayatkan perkataan Asy Sya’bi

“Al Hajjaj beriman dengan kejahatan dan thaghut, serta kafir terhadap Allah Al ‘Adziim.” (Ibnu ‘Asakir, Tarikh dimasyq, 12/187. Al Bidayah wa An Nihayah, 9/157)

Imam Sufyan Ats Tsauri berkata:

“Suatu yang ajaib terhadap sahabat-sahabat kita dari ‘Iraq, mereka menamakan Al Hajjaj sebagai orang beriman?!” (Adz Dzahabi, Siyar A’lam An Nubala’, 5/44. Al Bidayah wa An Nihayah, 9/157)

Namun kita tidak boleh menafikan yang Hajjaj juga berjasa kepada agama ini dengan penyebaran agama Islam. Hajjaj juga bertanggung-jawab dalam memerintahkan agar Al-Quran diletakkan tanda baris agar masyarakat bukan Arab mudah membacanya.

Daripada sudut Arab, Hajjaj telah merugikan bangsa Arab. Politiknya yang menindas dan meletakkan taraf bawah bagi golongan bukan Arab serta membebankan mereka dengan jizyah walaupun sudah memeluk agama Islam telah menimbulkan perasaan dendam dalam diri mereka sehingga mereka adalah faktor utama kejatuhan Bani Umaiyyah dengan membantu Bani Abbas di dalam revolusi mereka.

Berbeza dengan pemimpin sebelumnya Ziyad bin Abihi berusaha mengarabkan golongan bukan Arab dengan menjadikan mereka sebagai pembantunya. Anaknya Ubadillah telah meletakkan mereka di dalam pasukan unit khas yang dinamakan Muharibah (pejuang).

Umar bin Abdul Aziz ketika menjadi gabenor Madinah telah melayani bukan Arab dengan baik sehingga mereka mudah menjadi Arab. Bahkan jika anda memerhatikan wilayah yang menjadi tempat ledakan revolusi Bani Abbas adalah wilayah Hajjaj.

Wafat

Hajjaj w4fat di Wasith pada 714 M pada zaman Khalifah Al-Walid. Imam Ibnu Katsir berkata :

“Lebih dari seorang yang meriwayatkan bahwa Al Hasan (Al Bashri) ketika dikabarkan dengan berita gembira mengenai kem4tian Al Hajjaj, beliau langsung melakukan sujud syukur kepada Allah Ta’ala yang mana sebelumnya beliau bersembunyi, maka setelah itu beliau menonjolkan diri.

Lalu beliau berdoa: “Ya Allah, m4tikanlah dia dan hilangkanlah sunnahnya (kebiasaan-kebiasaannya) dari diri kami.”

Hammad bin Sulaiman berkata, “Apabila aku mengkhabarkan kepada Ibrahim An Nakha’i tentang kem4tian Al Hajjaj, beliau pun menangis karena gembira.” (Ibnu Katsir, Al Bidayah wa An Nihayah, 9/159).

Kata Al Waqidi, “Bahwa Al Hajjaj men!ggal dengan meninggalkan 300 dirham, sebuah mushaf, sebilah pedang, pelana, sekedup, dan seratus baju besi (armour) yang diwakafkan.” (Tarikh Dimasyq, 12/191. Al Bidayah wa An Nihayah, 9/159)

RUJUKAN:

1. Muawiyah bin Abu Sufyan Sakhsiyatahu wa asrahu al-dawlah Sufyaniyyah karya dr. Al-Shalabi (terjemahan Darul Al-Haq)

2. Muawiyah bin Abu Sufyan: Kebenaran di sebalik Fitnah Karya Sahrul Azmi Sidek

3. History Of The Arabs karya Philip K Hitti

4. The Great Arab C0nquest: How the Spread Of Islam Change The World We Live In karya Hugh Kennedy.

5. Daulah Umawiyah karya Prof Yusuf al-Isy ( Terjemahan Pustaka Kauthar)

7. Al-Alam al-Islami Fi Ashr al-Umawi karya Prof Abdussyafi (terjemahan Pustaka al-Kautahar)

8. Al-Khilāfāt Al-Siyasiyah Bayna Al-Sahābah karya Dr El-Mochtar al-Syanqiti (Terjemahan Islamic Rennaisance Front)

9. Tarikh Khulafa’ karya Imam Suyuthi

10. Tarikh Ath-Thabari (Terjemahan English oleh SUNY PRESS)

11. The Caliphate Of Banu Umayyah: First Phase by Ibn Kathir

12. Al Hajjaj bin Yusuf: Kez4liman dan Jasanya bagi Islam.

13. Menangkis Fitnah yang terpalit pada Bani Umayyah: Pembanteran Kegiatan Fitnah Pembenci Monarki Khilafah Pertama oleh Ibn Tuzah


Sejarah Penciptaan Tulisan Hangul Yang Menjadi Kebangaan Bangsa Korea

“Bangsaku tidak mampu untuk menulis tulisan tersebut walaupun mereka mempunyai tangan, tidak mampu membaca tulisan tersebut walaupun mereka mempunyai mata. Joseon (sebuah Dinasti Korea) memerlukan sistem tulisan yang baru yang sesuai untuk semua bangsaku.” – Raja Sejong Yang Agung

Di atas, ialah quote yang dikongsikan di sebuah muzium di Korea Selatan yang menempatkan tentang sejarah hebat seorang raja agung yang memerintah tamadun Korea, iaitu Sejong The Great. Muzium yang diberi nama sebagai King Sejong Story (세종이야기) yang terletak di bawah tugu baginda di Gwanghwamun, Seoul. Berdekatan Gyeongbokgung Palace memberikan kita sebuah ayat yang sangat besar maknanya pada tamadun Korea.

Daripada quote itu, maka Raja Sejong Agung telah mencadangkan agar Korea mempunyai sistem tulisan mereka tersendiri. Dengan bantuan Jip Hyun Jun atau dalam Bahasa Inggerisnya ialah Hall Of Worthies, ialah sebuah organisasi mirip sebuah akademi, atau mirip Baitul Hikmah yang diasaskan oleh Kerajaan Abbasiyah, yang dimana telah mengumpulkan para cendekiawan dari seluruh Korea untuk menyumbang kepada perkembangan tamadun Korea sendiri.

Projek yang digerakkan oleh Raja Sejong ini bermula pada bulan DIsember 1443, setengah pendapat mengatakan bahawa pada bulan Januari pada 1444 Masihi. Projek mencipta sistem tulisan untuk bangsa Korea dikenali sebagai Hunmin Jeongeum yang bermaksud (The Proper Sounds for the Education of the People), dan dari nama projek inilah nama asal sistem tulisan ini diasaskan sebelum mendapat nama baru pada tahun 1912, iaitu Han Geul yang bermaksud “Tulisan Agung” atau boleh juga diterjemahkan membawa maksud “Tulisan Korea”. Di Korea Utara, nama seperti Choson juga digunakan merujuk kepada sistem tulisan ini selain daripada Uri kulcha yang membawa maksud “tulisan kita”.

Sebelum penciptaan tulisan Hangul, bangsa Korea lebih banyak menggunakan sistem tulisan China Klasik. Namun, penggunaan sistem tulisan China ini agak sukar memandangkan perbezaan bahasa yang ketara antara bahasa China dan Bahasa Korea. Untuk rekod, bahasa China dalam keluarga Sino-Tibetian manakala bahasa Korea ialah sebuah Isolate Language dan bahasanya agak terasing daripada keluarga bahasa utama dunia yang lain.

Sebab itu, Raja Sejong mengasaskan sendiri sistem tulisan ini demi membantunya bangsanya menjadi bangsa yang celik dan tidak lagi buta huruf. Namun, idea asal Raja Sejong ini ditentang oleh banyak cendekiawan ketika itu yang kebanyakkannya ialah Sino-Centrist. Sarjana-sarjana terutama sarjana Confucius Korea menanggap pengenalan sistem tulisan Hangul ini akan menggugat kedudukan mereka yang sebelum ini berkasta kerana hanya golongan tertentu sahaja mampu untuk menggunakan sistem tulisan Hangul. Bayangkan apabila semua golongan mampu membaca, maka mereka takut gelombang ilmu yang akan menyapa orang biasa ini akan menggugat kedudukan merela. Namun sedemikian, pengunaan sistem tulisan Korea ini menyerap masuk ke dalam budaya popular apabila rakyat umum menggunakannya terutama dalam pengunaan karya-karya fiksyen seperti novel.

Namun, sistem tulisan Hangul ini mati untuk beberapa ketika apabila dibawah pemerintahan Raja Yeongsangun, seorang raja yang paranoid mula melarangkan pembelajaran sistem tulisan Hangul dan mengharamkan pengunaannya pada tahun 1504 Masihi sebelum Raja Jungjong dari Dinasti Joseon sendiri membubarkan Kementerian Eonmum yang fungsinya ialah melakukan penyelidikan dalam bidang Hangul sendiri pada tahun 1506 Masihi.

Namun, seperti mati hidup semula, sistem Hangul kembali menjadi popular pada penghujung abad ke-15 apabila sastera-sastera puisi berbentuk gasa dan sijo sedang berkembang. Lalu pada lewat abad ke-17 pula, novel yang menggunakan sistem tulisan Hangul sebagai genre utama menjadi sangat popular.

Ketika lewat abad ke-19, ketika semangat nasionalisme Korea sedang bertiup kencang, barulah Hangul kembali digunakan semula secara rasmi dalam kerajaan Korea. Pada tahun 1894, Hangul digunakan dalam dokumen rasmi kerajaan. Sekolah rendah mula menggunakan Hangul pada tahun 1895 manakala akhbar Dongnip Sinmun mula diasaskan pada tahun 1896, menjadi akhbar pertama Korea menggunakan English dan Hangul dalam pencetakkan mereka.


Kuching Dan Arca Kucing Berpisah Tiada

JIKA
ingin melihat arca-arca kucing tersergam indah maka silalah mendatangi
Bandaraya Kuching iaitu ibukota bagi Sarawak Bumi Kenyalang.  Ini kerana disinilah kucing itu menjadi ikon
bandarayanya yang banyak menghiasi laman-laman terbuka di kawasan tarikan
pelancongan mahupun di pasaraya-pasaraya besar.
Malahan di Kuching, Sarawak inilah terletak satu-satunya muzium kucing
terbesar di Asia Tenggara yang dikenali sebagai Muzium Kucing Sarawak.

Bila
berbicara dari segi asal muasal nama Kuching itu mungkin ramai yang
menyangkakan bahawa Kuching itu merujuk kepada binatang yang menjadi dambaan
ramai kerana kecomelannya iaitu kucing.
Namun hakikatnya jika kita melihat dari segi pertuturan masyarakat
tempatan gelaran kucing itu langsung tidak ada di dalam slanga tempatan.  Ini kerana di Sarawak yang terkenal dengan
kepelbagaian kaum dan budaya juga tidak pernah memanggil kucing sebagai kucing
sebaliknya untuk bahasa Melayu Sarawak standard digelar “pusak”, iban pula “mayau”
serta banyak lagi.

Menyelusuri
sejarah nama Kuching sebenarnya dari segi sejarah belum lagi menjumpai satu
jawapan yang tuntas.  Sebaliknya sejarah
yang pasti adalah Kuching itu sendiri telah dibuka oleh Pengiran Indera Mahkota
iaitu Gabenor Sarawak yang pertama semasa Sarawak masih lagi menjadi tanah
kuripan kepada Kerajaan Kesultanan Brunei Darussalam.  Pada masa itu, keluasannya masih kecil dan
Kuching itulah Sarawak pada masa dahulu sebelum mula dikembangkan empayarnya
oleh warga British bernama James Brooke pada tahun 1840.

Dalam
pada itu, penggunaan nama Kuching untuk menggelar nama ibukota Sarawak
sebenarnya dikatakan bermula semasa Dinasti Brooke memerintah.  Menurut teori menyatakan bahawa nama Kuching
itu merujuk kepada perkataan “Cochin” iaitu yang bermaksud pelabuhan.  Ini kerana suatu waktu dahulu iaitu di ketika
pemerintahan Brooke, Kuching memainkan peranan utama di dalam aktiviti
perdagangan Indo-China serta Asia Pasifik.
Dengan kedudukannya yang terletak di selatan Pulau Borneo maka ianya
adalah satu lokasi yang strategik untuk dijadikan pelabuhan persinggahan
pedagang-pedagang Indo-China.

Selain
itu cerita lisan masyarakat tempatan pula menyatakan bahawa perkataan Kuching
itu mendapat nama dengan mengambil bersempena sebatang sungai kecil yang pernah
mengalir diantara Muzium Cina dan Kuil Tua Pek Kong di Kuching sekarang.  Sungai itu pula dikatakan dinamakan sungai
Kuching kerana disitu seringkali dilihat ramai kucing-kucing hutan mendatangi
sungai untuk minum air apabila kehausan.

Tidak
terhenti disitu sahaja cerita mengenai Sungai Kuching kerana dikatakan bahawa
di kawasan ini terdapat satu bukit yang mana ditumbuhi dengan satu buah-buahan
tempatan yang dinamakan buah mata kucing.
Oleh kerana sinonim dengan buah-buahan tersebut malah sehingga sekarang
bukit itu dinamakan Bukit Mata Kuching walaupun buahnya sudah hilang dan
diganti dengan bangunan konkrit.

Bagi
masyarakat di pedalaman Sarawak pula yang mana suatu waktu dahulu seringkali
dikunjungi oleh rajah-rajah Brooke ke rumah panjang mereka mempunyai cerita lisan
yang berbeza tentang asal muasal nama Kuching.
Ini kerana menurut mereka, suatu waktu dahulu pengenalan diri untuk
masyarakat tempatan adalah berdasarkan nama sungai mengikut lokasi mereka
tinggal.  Diceritakan oleh kerana Tuan
Rajah Charles Brooke apabila mendatangi rumah-rumah panjang amat sukar untuk
mengenal diri berasal dari mana dan dek kerana itu beliau sering membahasakan
dirinya sebagai Charles Brooke dari Sungai Kuching.

Bandaraya
Kuching dan arca-arca kucing berpisah tiada.
Ianya menjadi ikon pelancongan untuk satu bandaraya yang diiktiraf
sebagai Bandaraya Harmoni oleh dunia pada tahun 2016.  Kesiapsiagaan Kuching sudah tidak lagi boleh
terucap dengan kata-kata lebih-lebih lagi Tahun 2019 merupakan Tahun Melawat
Sarawak.  Kuching sudah bersedia dan LAN
BERAMBEH (Sila berkunjung) ke Kuching, Sarawak.

-HB-

#KamekSayangSarawakBah!

Rujukan:


Parlimen Tempat Melahirkan Manusia Bodoh

Semua
sedia maklum peranan parlimen sebagai tempat ahli politik berbahas tentang
pelbagai isu semasa termasuk penggubalan undang-undang sesebuah negara. Dan
seperti biasa, parlimen juga dianggap ‘sarkas’ berikutan tingkah laku penggubal
undang-undang yang mengundang tawa rakyat jelata sama ada dengan memberi
jawapan bersifat separuh masak, pertikaman lidah yang kadangkala tidak masuk
akal atau aksi mengejut mereka bila memperjuangkan sesebuah isu. Namun, dalam
sejarah parlimen dunia, ia juga boleh menjadi tempat yang paling merbahaya dan
boleh membawa kepada kematian.

Di
Amerika Syarikat, Kongres dan Senat menjadi saksi pelbagai bentuk pergaduhan
dan pembunuhan pada abad ke-19. Pada 22 Mei 1856, sudah menjadi kebiasaan bagi
senator-senator menguruskan urusan mereka sebelum berangkat pulang selepas sesi
Senat berakhir. Tatkala itulah, ahli kongres yang pro-perhambaan Preston Brooks
masuk ke dewan dan menuju ke arah Senator Charles Sumner. Ramai terkejut
apabila Brooks memukul Sumner beberapa kali dengan tongkatnya hingga senator
itu tidak sedarkan diri. Selepas itu, beliau meninggalkan dewan tanpa dihalang
oleh sesiapa.

Apa
yang anda lihat ini merupakan sekelumit daripada pelbagai insiden berdarah yang
menghantui Capitol Hill. Menurut Profesor Joanne B. Freeman dalam bukunya, The
Field of Blood: Violence in Congress and the Road to the Civil War, dalam
tempoh 30 tahun sebelum berlakunya Perang Saudara, terdapat 70 insiden ganas
membabitkan ahli kongres. Jadi, sudah menjadi kebiasaan bagi ahli kongres dan
senator pergi ke Capitol Hill dengan senjata yang disembunyikan seperti pistol
atau pisau. Malah, ada sesetengah turut menerima hadiah senjata dari pengundi
mereka dengan tujuan perlindungan semasa berada di Kongres atau Senat.

Tetapi semua itu tidak mengatasi peristiwa pembunuhan Ahli Kongres Jonathan Cilley dalam satu pertarungan sampai mati dengan seorang lagi Ahli Kongres, William Graves pada tahun 1838. Tahun tersebut menyaksikan persaingan sengit Parti Demokrat dengan Parti Whig dan sesiapa yang menghina ahli kongres mana-mana parti dianggap menghina parti masing-masing.

Justeru bila wujud cabaran berlawan sampai mati, ia bukan sekadar mempertahankan kehormatan diri sendiri tetapi juga kehormatan parti. Ia bermula apabila Cilley, wakil Demokrat dari Maine itu menggelar editor akhbar pro-Whig James Watson Webb sebagai korup. Webb yang berang meminta Graves menghantar suratnya yang mahu tuduhan tersebut ditarik balik tetapi Cilley enggan menerima surat itu kerana tahu dengan reputasi Webb yang gemar menyerang ahli politik.

Bagi
rakan-rakan parti Whig, apa yang dilakukan Cilley itu dianggap menghina Graves
dan parti mereka. Atas nasihat mereka, Graves mencabar Cilley demi menjaga
kedudukannya dalam parti dan cabaran itu diterima beliau atas alasan sama bila
dinasihati wakil-wakil Demokrat. Kedua-duanya bersama beberapa orang pengiring
mereka bertemu di Price George’s County, Maryland dengan mereka berlawan dengan
pistol raifal. Pada dua pusingan pertama, kedua-duanya gagal menepati sasaran
berikutan jarak tembakan yang terlalu jauh. Tetapi pada pusingan ketiga,
tembakan Graves mengenai arteri femur Cilley dan wakil Demokrat itu mati akibat
kehilangan darah yang banyak. Akibat insiden itu, satu undang-undang berkenaan
larangan berlawan sampai mati digubal setahun kemudian.

Namun,
insiden tersebut tidak berakhir di situ saja. Di peringkat negeri pula, setahun
sebelum pembunuhan Cilley, seorang wakil perundangan Kansas menimbulkan
kemarahan speaker dewan perundangan Kansas apabila menghinanya semasa sesi debat
berlangsung. Akibatnya, speaker tersebut menikam ahli perundangan itu dengan
pisau Bowie sampai mati. Menurut Freeman, speaker itu kemudiannya didapati
tidak bersalah oleh mahkamah dan sekali lagi dipilih sebagai wakil perundangan.
Dan kali kedua, speaker ini sekali lagi bersiap sedia menikam wakil perundangan
lawan semasa sesi debat tetapi membatalkan hasratnya itu selepas mendengar
bunyi picu pistol ditarik.

Tetapi jika anda menganggap insiden sebegini hanya terhad berlaku di Amerika Syarikat, anda salah. Jika anda memegang jawatan sebagai Speaker Parlimen England pada abad ke-14 hingga abad ke-16, maka menjadi tanggungjawab anda untuk memberitahu Raja/Ratu dan pembesar-pembesar lain ketika itu berkenaan sentimen Parlimen terhadap mereka.

Jika Raja/Ratu dan pembesar-pembesar tidak bersetuju, maka bersedialah berhadapan nasib malang sama ada dipenjarakan atau dihukum bunuh. Dalam tempoh 150 tahun, tujuh speaker yang dipilih dipenjarakan, mati akibat hukuman mati atau mati di medan pertempuran. Speaker Parlimen pertama dalam sejarah England, Sir Peter de la Mare pernah dipenjarakan sementara Thomas More pula mati dihukum bunuh kerana enggan bersumpah mengisytiharkan Raja Henry VIII sebagai ketua gereja.

Namun,
semua ini tidak boleh menafikan jenayah keganasan pertama pernah dilakukan di
parlimen atau dewan perundangan dalam sejarah: pembunuhan Julius Caesar pada
tahun 44 SM. Pembunuhan ini didalangi oleh sekumpulan senator diketuai Brutus
yang bimbang dengan kuasa mutlak yang dipegang Caesar dan kesannya terhadap
Rom. Pembunuhan diktator Rom ini membawa kepada perang saudara di mana ia bukan
saja mengakhiri era republik Rom tetapi juga memulakan era pemerintahan diraja
dan pembinaan Empayar Rom menerusi anak saudara Caesar, Augustus.

Pada era moden ini, selalunya parlimen bertukar menjadi sarkas apabila pihak kerajaan dan pembangkang yang tidak bersetuju tentang sesebuah usul dan selalunya berakhir dengan pertikaman lidah. Sekali-sekala, laporan berita akan menyebut pergaduhan fizikal sesama mereka seperti yang berlaku di Taiwan (2001, 2007), Turki (2015, 2017) dan Uganda (2017). Hanya satu kes kematian saja dicatatkan akibat pergaduhan fizikal di Parlimen dan ini berlaku di Turki pada tahun 2001 membabitkan ahli parlimen Fevzi Silhanlioglu, 55.

Allahyarham Silhanlioglu meninggal dunia akibat sakit jantung selepas terlibat dalam pergaduhan dengan anggota-anggota parti pelampau berhaluan kanan Parti Tindakan Nasionalis (MHP). Bedah siasat mendedahkan beliau dipukul beberapa kali di kepala sebelum mati akibat sakit jantung. Ketua pembangkang merangkap ketua Parti True Path, Tansu Ciller menganggap kematian Allahyarham sebagai satu pembunuhan dan mendesak Perdana Menteri Turki ketika itu, Bulent Ecevit meletak jawatan. Walaupun Ecevit merasa kesal dengan apa yang berlaku, beliau enggan tunduk kepada desakan pembangkang dan enggan melepaskan jawatannya.

RUJUKAN:

1.
Zaman, Amberin. (2001). Turkish MP dies after brawl in parliament. The
Telegraph. https://www.telegraph.co.uk/news/worldnews/europe/1320631/Turkish-MP-dies-after-brawl-in-parliament.html

2.
Little, Becky. (2019). Violence in Congress Before the Civil War: From Canings
and Stabbings to Murder. History. https://www.history.com/news/charles-sumner-caning-cilley-duel-congressional-violence

3.
Peplow, Emma dan Seaward, Paul. (2019). 9 things you didn’t know about the
history of parliament. History Extra. https://www.historyextra.com/period/georgian/facts-history-parliament-house-commons-speaker-mp-expenses-westminster/


Kisah Donald Trump Yang Takut Terhadap Isterinya

Seperti yang kita sedia maklum, jawatan Presiden Amerika Syarikat merupakan jawatan yang paling berkuasa di dunia. Dengan pengaruh Amerika sebagai polis dunia, jawatan ini pastinya diidam-idamkan oleh rakyat Amerika Syarikat.

Tapi, walau macam mana sekali pun berkuasanya sang presiden itu, ada seorang yang presiden itu tak mampu untuk mengawal dan cukup takut, iaitu isterinya sendiri.

Ya, Presiden Amerika Syarikat juga merupakan seorang ahli PERTABI.

Menurut Mary Jordan, seorang penulis buku prolifik di Amerika Syarikat, Melania Trump merupakan orang yang paling berkuasa di White House. Semasa Trump mengangkat sumpah sebagai Presiden Amerika Syarikat. Melania Trump tidak menangis sebagaimana isteri-isteri presiden sebelumnya. Riak wajahnya juga seakan tiada perasaan semasa upacara tersebut.

Malah, Melania juga melengah-lengahkan urusan untuk berpindah ke Rumah Putih kerana perjanjian di antara Melania dan Trump tidak dipenuhi.

Mary juga ditanya adakah Trump sememangnya seorang yang takut terhadap isterinya? Mary menjawab kemungkinan besar ada kerana Melania mempunyai kepakaran yang orang lain tidak tahu untuk mengawal Trump.

Pada hari-hari awal menetap di Rumah Putih, Melania tidak tidur  di kamar utama selama beberapa hari.

Pernah pada satu hari, Melenia sendiri menjadi jurucakap Trump semasa mereka bertemu dengan Presiden Putin di Helsinki, Finland.

Semasa di Rumah Putih juga, Melania lebih banyak meluangkan masa bersama-sama ibu bapa dan anaknya. Malah, Melania juga sering berkomunikasi menggunakan bahasa Slovenia ketika meluangkan masa bersama mereka.

Mengapa Trump seakan-akan tidak mahu mengambil tindakan terhadap isterinya? Ini mungkin setelah Melania mendapat tahu mengenai hubungan rahsia di antara Donald Trump dan seorang model, Stormy Daniels sekitar 2016.

Pada tahun 2016, Ava Johnson menfailkan saman terhadap Trump setelah beliau mendakwa beliau dipaksa untuk bercium dengan Trump semasa berkempen untuk Pilihanraya Presiden 2016.

Jadi, ingatlah kepada semua ketua-ketua. Anda mungkin berkuasa di luar, tapi di rumah ada yang lebih berkuasa menanti.

RUJUKAN:

Melania Trump bombshell: Reason why Donald Trump is ‘scared’ of the First Lady. https://www.express.co.uk/news/world/1305318/Melania-Trump-Donald-Trump-Barron-White-House-POTUS-First-Lady-latest

Trump was so scared of Melania when the ‘Access Hollywood’ tape came out, it took him 2 hours to summon up the courage to face her, new book says. https://www.businessinsider.com/trump-scared-face-melania-after-access-hollywood-tape-leak-book-2020-6


Perbezaan Karya Avatar The Last Airbender Dan The Last Airbender

Avatar: Pelentur Angin Yang Terakhir (ATLA) adalah sebuah siri animasi televisyen Amerika yang dicipta oleh Michael Dante DiMartino dan Bryan Konietzko. Siri tersebut mula ditayangkan pada 21hb Februari 2005 sehingga 19hb Julai 2008 di Nickelodeon. Pelentur Angin Terakhir (TLA) adalah sebuah fantasi filem lagak-pengembaraan yang dicipta sepenuhnya oleh M. Night Shyamalan.

Filem tersebut mula ditayangkan pada 30hb Jun 2020 di New York, Amerika Syarikat. Sebelum mengenal Detektif Conan, kami iaitu penulis adalah peminat setia ATLA dan legasinya. Sejujurnya, kemunculan lagak langsung siri berkenaan sangat ditunggu-tunggu kami. Dan akhirnya, TLA ditayangkan di seluruh dunia dan kami meluangkan masa untuk menontonnya di pawagam.

Untuk kali ini, kami hendak membuat perbandingan antara ATLA dan TLA. Perbandingan tersebut adalah sepenuhnya daripada pemerhatian kami selaku peminat setia. Harap tuan dan puan dapat membacanya dengan hati yang terbuka.

UMUM

ATLA mengandungi enam puluh satu (61) episod. Episod sepanjang 23 minit itu pula dipecahkan kepada tiga buku iaitu “Air”, “Tanah” dan “Api”. Pecahan tersebut adalah turutan unsur yang perlu dikuasai oleh Avatar Aang untuk berlawan dengan Dewa Api Ozai.

ATLA adalah sepanjang 103 minit ataupun 1 Jam 43 minit 01 saat. Filem tersebut mengisahkan tentang pengembaraan Avatar Aang ke Puak Air Utara untuk mempelajari kuasa Lenturan Air. Ini bermakna, semua dua puluh (20) episod dalam buku “Air” dimampatkan ke dalam sebuah filem.

NAMA WATAK

Kesemua nama watak adalah sama dalam ATLA dan TLA. Pembeza agung antara kedua-dua karya tersebut adalah sebutan nama watak berkenaan. Pertimbangkan nama “Aang” dan “Iroh” dalam kedua-dua karya itu.

Dalam ATLA, nama watak “Aang” disebut sebagai [‘æŋ] manakala [‘ɔŋ] dalam TLA. Nama tersebut dipercayai berasal daripada Bahasa Mandarin iaitu “Ān’áng (安昂)”. Tulisan Cina tersebut masing-masing secara harfiahnya bermaksud “tenang” dan “bersemangat tinggi”.

Dalam ATLA, nama watak “Iroh” disebut sebagai [‘aɪːɹoh] manakala [‘iːɹoh] dalam TLA. Nama tersebut dipercayai berasal daripada Bahasa Mandarin iaitu “Aìluò (艾洛)”. Tulisan Cina tersebut masing-masing secara harfiahnya bermaksud “hijau” dan “Luo”. Luo adalah nama sungai yang terletak di China.

Sebutan “Aang” dalam TLA adalah secara relatifnya lebih hampir dengan Bahasa Mandarin berbanding dalam ATLA. Sebutan “Iroh” dalam ATLA adalah secara relatifnya lebih hampir dengan Bahasa Mandarin berbanding dalam TLA.

PARAS RUPA

Kesemua watak dalam ATLA terbahagi kepada empat kaum iaitu Puak Air, Kerajaan Tanah, Bangsa Api dan Nomad Angin. Bentuk muka dalam setiap kaum agak berbeza dengan yang lain. Sebagai contoh, Puak Air berwajah seperti orang Inuit dalam dunia sebenar manakala Bangsa Api berwajah Jepun.

Kesemua watak dalam ATLA terbahagi kepada empat kaum iaitu Puak Air, Kerajaan Tanah, Bangsa Api dan Nomad Angin. Bentuk muka dalam setiap kaum agak berbeza dengan yang lain. Sebagai contoh, Puak Air berwajah seperti orang Eropah dalam dunia sebenar manakala Bangsa Api berwajah seperti orang India.

KELUAR DARI PENJARA

Ketika Bangsa Api meluaskan kuasanya di seluruh dunia, penduduk Kerajaan Tanah tidak dibenarkan untuk Melentur Tanah. Jika didapati berbuat demikian, mereka boleh ditangkap dan dipenjarakan. Penangkapan dan pemenjaraan tersebut adalah untuk melemahkan pihak lawan.

Dalam ATLA, mereka yang ditangkap akan dipenjarakan di sebuah pelantar. Pelantar tersebut diperbuat daripada besi dan sumber tanah sangat jauh daripada pelantar itu. Ketika itu, tiada Pelentur Tanah yang mampu Melentur Besi. Satu-satunya sumber tanah yang terdapat di sana adalah arang batu.

Dalam TLA, mereka yang ditangkap akan dipenjarakan di sebuah kawasan yang terletak di hutan. Hutan tersebut dikelilingi oleh unsur-unsur dan punca tanah. Biarpun begitu, mereka tidak mampu Melentur Tanah kerana berputus asa dalam hidupnya.

LENTURAN API

Lenturan Api adalah sebuah kuasa yang mampu mengawal api dengan tangannya. Ada di antara mereka yang mampu mengawal sub-lenturannya seperti Lenturan Kilat, Lenturan Lahar dan sebagainya.

Dalam ATLA, Bangsa Api mampu menghasilkan Lenturan Api. Setiap kelompok dalam bangsa tersebut mempunyai gaya lenturan yang tersendiri. Setiap gaya mempunyai lenturan yang hebat.

Dalam TLA, Bangsa Api Melentur Api daripada punca yang terdapat di sekelilingnya. Sebagai contoh, obor dan unggun api. Mereka tidak mampu Melentur Api sekiranya tiada punca. Dalam filem tersebut, hanya Jeneral Iroh sahaja yang mampu Melentur Api tanpa menggunakan punca.

PLOT PENTING

Banyak plot penting yang menjadi penentu dalam siri ATLA. Sebagai contoh pertemuan Roku untuk memberitahu Aang akan tujuan dan tanggungjawab sebagai Avatar. Pemburuan Zuko ke atas Aang untuk meminta kasih sayang daripada bapanya.

Kelihatannya, plot berkenaan tidak ditemui dalam TLA. Jika ada pun, ia agak terhad. Hal ini kerana, kesemua dua puluh episod dalam buku “Air” dimampatkan menjadi sebuah filem sepanjang 1 jam 43 minit 01 saat. Justeru, banyak plot-plot penting yang terlepas pandang.

AKHIR KATA

Kesimpulannya, itu adalah antara perbandingan antara ATLA dan TLA. Kemunculan filem TLA menerima pelbagai tindakbalas daripada pelbagai pihak terutamanya daripada peminat setia ATLA dan legasinya. Tindakbalas tersebut sama ada ulasan membina mahupun sebaliknya.

Apakah pendapat anda tentang ATLA, TLA dan apa-apa legasi yang berkaitan dengannya? Harap berikan ulasan anda di dalam ruangan ulasan di bawah.

RUJUKAN:

Siri Avatar: Pelentur Angin Terakhir yang ditonton penulis buat kesekian kalinya.

Filem Pelentur Angin Terakhir yang ditonton penulis buat kesekian kalinya.